
LOCAL 
A2 


Dialuna 29 Juli 2024 
Desde mei, cantidad di caso y hospitalisacion pa COVID a aumenta 


Manera DVG a informa 
mediante un comunicado 
di prensa algun dia atras, 
e casonan di COVID na 
Aruba ta aumentando un 
biaha mas. Bon Dia Aruba 
a tuma contacto cu Mar- 
leen Bakker di Dr. Hora- 
cio Oduber Hospital pa 
asina ricibi mas informa- 
cion tocante e aumento di 
e casonan. 


A pesar cu aworaki COVID 
ta simplemente cay den e lista 
di enfermedadnan respirato- 
rio infeccioso, e cantidad di 
caso cu ta aumentando tin un 
efecto riba tur e instancianan 
di cuido medico na Aruba. 
Bakker a indica cu desde luna 
di mei e casonan a cuminsa 
aumenta, cual tambe ta ripa- 
rabel den e cantidad di per- 
sona cu a ser interna na hos- 
pital. Desde luna di mei te cu 
luna di juli hospital a registra 
un total di 27 persona cu a 
ser hospitalisa pa motibo di 
e virus di COVID. Di e 27 
persona aki, tres tabata adulto 
mayor riba 75 aña cu a keda 


interna den Unidad di Cuido 
Intensivo (ICU). 
Segun DVG ta informa, den 
e ultimo 5 siman cu a pasa, 
e aumento ta refleha cu un 
di cada tres persona cu a test 
a sali positivo pa COVID. 
Aunke ya desde 5 di mei 2023 
oficialmente COVID no ta 
constitui un emergencia di 
salud publico di importancia 
internacional, e ta keda un vi- 
rus di preocupacion, sobreto- 
do pa e grupo di persona mas 
vulnerabel den comunidad. 


E gruponan aki ta ciudadano 
riba 60 aña, mucha bao di 2 
aña, hende muhe na estado y 
ciudadanonan cu ta sufri di 
malesanan cronico of cu tin 
un sistema inmunologico de- 
bil. 
DVG ta conseha e personanan 
aki evita contacto cu person- 
anan malo y evita espacionan 
unda tin hopi persona. Me- 
didanan importante manera 
laba man frecuentemente, 
evita mishi cu wowo, boca y 
nanishi cu bo man no laba y 


semper laba man prome cu 
come tambe ta keda vigente. 


Sintomanan di COVID ta 
inclui, entre otro, dolor di 
garganta, keintura, nanishi ta 
core, tosamento, curpa kibra 
of cansa, dificultad pa hala 
rosea. 
Ta recomenda tur persona cu 
tin e sintomanan aki pa tuma 
contacto cu nan dokter di cas 
trempan pa monitor e situa- 
cion y tambe haci test di CO- 
VID pa seguridad. Den caso 


cu esaki ta positivo, ta suplica 
e personanan contagia pa 
keda paden y evita contacto 
cu otro personanan pa asina 
evita propagacion di e virus. 
Ademas di aumento di caso- 
nan, un variante nobo tambe 
a keda detecta. Segun infor- 
macion, e variante aki ta me- 
nos peligroso, mas leve, den 
comparacion cu variantenan 
anterior. Pero a pesar di esaki, 
tur ciudadano mester tuma 
e medida- y precaucionnan 
necesario si test positivo. 


Comunidad Venezolano a sali pa eherce nan derecho di voto den eleccion 
presidencial di nan pais 


Ayera comunidad di Vene- 
zuela na Aruba a yega na e 
Consulado Venezolano pa 
asina eherce nan derecho 
di voto den eleccion presi- 
dencial pa e Republica di 
Venezuela. Un eleccion cu 
hopi controversia, pero cu 
alabes ta duna e Venezola- 
nonan un speransa cu fi- 
nalmente nan por conoce 
un cambio pa nan pais. 


Yenny Castro, coordinador 
organisacional di e comando 
di campaña CONVZLA na 
Aruba, a splica Bon Dia Aruba 
cu e dia a transcuri basta bon. 
El a indica cu parti mainta 
nan haya hopi afluencia di 


votadornan, pero despues di 
merdia esaki a baha hopi. 


Pa loke ta e cantidad di vota- 
dornan cu por a eherce nan 


derecho na Aruba, el a splica 
cu nan registro di personanan 
eligibel pa vota, esnan cu ta 
registra den e Conseho Na- 
cional Electoral, tabata 1366. 


El a remarca cu prome cu e 
proceso di registracion pa 
votadornan nobo pa e elec- 
cion aki a cera, e cifra aki 
tabata na 1106, cual ta inclui 
personanan cu ya caba a yega 
di registra pa vota den elec- 
cionnan 
presidencial 
den 
pasado y cu automaticamente 
ta keda registra den e registro 
electoral. 


Pa e eleccion aki solamente 
266 votador nobo a logra re- 
alisa e proceso di registracion. 
Cual Castro ta remarca ta un 
cifra hopi abou, compara cu 
e cantidad di ciudadanonan 


Venezolano cu tin na Aruba. 
“Ta di lamenta pasobra e co- 
munidad Venezolano ta gran- 
di na Aruba, pero esaki no ta 
pasobra e hende no tabatin 
intencion di vota, e prob- 
lema tabata cu nan a pone 
pa prome biaha den historia 
hopi obstaculo pa e registra- 
cion. Lamentablemente nos 
mester bisa cu e proceso aki 
no ta un proceso ni husto ni 
igualitario,” el a enfatisa. 


El a informa cu pa merdia 
ainda tabata falta un 40% pa 
50% di persona pa yega con- 
sulado pa vota. 


Tin den cada mesa tin un tes- 
tigo y den cada mesa tin un 
secretaria tambe pa vota. 


Castro a sigui splica cu e 
proceso di votacion tabata 


bastante simpel. Ora e per- 
sona yega na mesa nan tabata 
busca nan den e lista di regis- 
tro electoral y despues tabata 
guianan di biaha con pa vota. 


E mesa di votacion a cera 6or 
y pa loke ta specificamente e 
resultado di Aruba el a splica 
cu despues cu e prome resul- 
tado oficial di CNE sali, nan 
por cuminsa conta e scruti- 
nio. Den e caso di e resultado 
total final, esaki ta depende 
con lihe of poco poco e pro- 
ceso cana. 


“E ta un proceso largo, door 
cu cada estado mester manda 
informacion. E ta un proceso 
cu en realidad no ta suppose 
di tarda tanto, pero den pas- 
ado nos ta mira cu banda di 
marduga ta haya e resultado,” 
el a indica. 


LOCAL A3 


Dialuna 29 Juli 2024 
Parlamentario Misha Raymond trahando riba ley pa hancra derecho 
di mucha den Constitucion di Aruba 


Abuso di mucha ta un 
tema cu ta keda relevante 
na Aruba y lamentable- 
mente ta uno cu aunke e ta 
un problema actual gran- 
di, no semper e ta haya e 
atencion cu e merece. Tin 
biaha e ta bin dilanti sola- 
mente na momento cu ca- 
sonan lamentable di abuso 
sucede y despues ta pasa 
atrobe pa background. 


Den un entrevista cu parla- 
mentario y lider di fraccion 
RAIZ, Misha Raymond, el 
a elabora riba kico ta bira e 
enfoke pa e proximo periodo 
despues di logra pasa e ley di 
logopedie y di e temanan cu e 
ta bay enfoca riba dje ta dere- 
chonan di mucha. 


“Semper mi a bisa cu mi kier 
bringa pa posicion di nos 
muchanan den comunidad, 
locual tin hopi pa haci riba e 
area ey,” el a expresa. 


Na momento cu el a drenta 
den parlamento, of den po- 
litica, un area cu el a enfoca 
riba dje tabata logopedi, cual, 
segun el a indica, tabata algo 
cu por a wordo realisa lihe 
pasobra e tabata regla caba 
den ley di AZV cu ta bisa cu 
LBHAM lo por habri logope- 
die den pakete basico. 


Sinembargo e trayecto di ley 
aki, Raymond a remarca, a 
mustra con tin biaha pro- 
cesonan ta cana poco poco na 
Aruba. “Tin biaha bo mester 
para fuerte y bringa pa cierto 
cosnan aunke kizas tin mas 
hende no ta compronde di- 
con bo ta bringa pa cierto 
cosnan. Mi ta kere ora ta trata 
mucha bo mester hacie cu 
urgencia,” el a resalta. 


E parlamentario a indica 
cu ora cu procesonan tarda 
mas di loke ta necesario, es- 


aki ta afecta e posibilidad cu 
muchanan por beneficia di e 
cambionan di ley, cu tal bes 
na e momento ey nan mester 
di dje cu urgencia. 


“Muchanan no ta keda mu- 
cha pa semper. Si awe bo por 
yuda un mucha di cinco aña, 
pa ora e tin 10 e no por ben- 
eficia di locual bo tabata brin- 
ga pe na e momento ey. Pa mi 
esey ta hopi importante,” el a 
enfatisa. 


Raymond a splica cu actu- 
almente e ta trahando riba 
un ley pa cambia e Consti- 
tucion di Aruba pa inclui 
derechonan di mucha den e 
Constitucion. Pa esaki, el a 
indica, nan a pidi conseho di 
Universidad di Aruba y tam- 


be di Universidad di Leiden 
cu ta traha cu e hoogleraar di 
derechonan di mucha na Hu- 
landa. 


E proceso na Universidad 
di Aruba keda cla caba y el a 
splica cu nan a haci Univer- 
sidad di Aruba e pregunta si 
tin balor agrega, si tin sentido 
pa inclui derecho di mucha 
den e Constitucion di Aruba, 
mirando cu ya caba tin ley- 
nan cu ta atende cu derecho 
di mucha. E contesta cu nan a 
ricibi di Universidad di Aru- 
ba tabata si. 


Ademas di esaki, el a agrega, 
Universidad di Aruba a yuda 
tambe cu informacion pa e 
memorie 
van 
toelichting, 
cual ta indica con ta splica e 


articulonan cu a hinca den e 
ley, pakico ta hinca e articu- 
lonan ey y kico e lo por nifica 
pa e grupo cu nan ta trahando 
e ley p’e. 


Algo similar nan a pidi Uni- 
versidad di Leiden, pero na 
Leiden nan ta bay haci esaki 
riba un escala mas grandi, 
mundial. E parlamentario a 
menciona cu nan a haya un 
conseho preliminar si caba 
for di Universidad di Leiden 
cu ta bisa cu si Aruba logra 
haci esaki, logra hancra dere- 
chonan di mucha den Con- 
stitucion, Aruba lo ta e prome 
den Reino pa tin derecho di 
mucha asina bon hancra, ni 
Hulanda tin esey. “Nan ta 
hopi entusiasma pa wak con 
leu por yega cu esaki,” el a 
bisa. 


Parlamentario Raymond a 
splica cu un di e articulonan 
cu tin den e ley ta cu tur mu- 
cha tin derecho di no wordo 
abusa, fisicamente, emocio- 
nalmente, sexualmente, no ta 
importa ki forma e ta, e arti- 
culo ta bisa cu tur mucha tin 
derecho di no wordo abusa. 


El a resalta cu si nan tin esey 
hancra den e Constitucion, 
esey ta bira nan derecho con- 
stitucional, esey ta ancra e 
posicion di mucha hopi miho 
pa loke ta debatenan di ley, pa 
loke ta debatenan di cosnan 
cu mester sucede, leynan cu 
mester cambia pa e muchan- 
an, entre otro. 


“Esey ta un proceso andando. 
Mi ta hopi emociona pa cum- 
insa bringa pe, sobretodo den 
parlamento, pasobra e parti 
tras di porta cera cu ta kico 
tur mester bin, cambionan 
etc., tur esey ta pasando, pero 
nos kier yega na e punto cu 
nos por hib’e den debate den 
parlamento,” el a enfatisa. 


Den luna di juni e parlamen- 
tario a presenta algun cifra 
cu investigacion di Phd. can- 


didata Clementia Eugene a 
revela pa loke ta trata abuso 
di mucha na Aruba. 


Durante su presentacion na 
e Comision di Asuntonan 
Social di Parlamento, Sra. 
Eugene a resalta cu na Aruba 
80% di mucha ta ser abusa 
fisicamente. 


E investigacion tabata consis- 
ti di un encuesta digital cu a 
wordo realisa na un cantidad 
di 895 mucha entre e edadnan 
di 12 pa 17 aña. E edad medio 
tabata 14.5. E muchanan a ser 
selecta arbitrariamente entre 
11 scol secundario (73 klas) 
y a representa tur districto di 
Aruba y 77% di e muchanan 
ta di Aruba. 


Algun di e resultadonan di 
e investigacion cu e parla- 
mentario a presenta ta revela 
cu 80% di e muchanan a ex- 
perencia abuso fisico; 62.2% 
di e muchanan a experencia 
abuso emocional; 49.1% di 
e muchanan a experencia 
abuso fisico severo; y 20.4% 
di e muchanan a experencia 
abuso sexual. 


E cifranan aki ta realmente 
alarmante y por deduci cu es- 
aki no ta inclui mucha- y ho- 
bennan cu no a participa cu 
lo por a experiencia algun di 
abuso y mucha- y hobennan 
cu tin miedo di bin pa dilanti 
y vocifera cu nan ta of a yega 
di ta victima di algun tipo di 
abuso. 


LOCAL 
A4 


Dialuna 29 Juli 2024 
Strategia di turismo na Aruba enfoca riba Brazil 


Despues cu a introduci un 
aerolinea di Brazil, GOL 
Airlines y cu intencion 
di expande den mercado 
Brasileño, Autoridad di 
Turismo di Aruba, A.T.A. 
a tene diferente reunion 
na Brazil den luna di juli. 


E delegacion di A.T.A., con- 
sistiendo di Ronella Croes 
CEO di A.T.A., Jordan Schlip- 
ken Croes A.T.A. Area Direc- 
tor LATAM, Jo-Anne Meaux- 
Arends, Aviation Business De- 
velopment Executive di AAA, 
y Carlos Barbosa di A.T.A. 
Brasil. 


Segun A.T.A a informa den 
un comunicado di prensa, pa 
e periodo actual (YTD) juni 
2024, e mercado Brasilero a 
aumenta cu 33% compara cu 
e mesun periodo den 2023. Se- 
gun strategia di diversificacion 
y enfoke riba segmento di High 
Value, A.T.A. tin como meta pa 
aumenta e mercado Brasilero 


cu 40% den 2025 compara cu 
2024. Loke ta trata e mercado 
general di Latino America, e 
meta ta pa amplifica e pres- 
encia di Aruba den paisnan di 
entre otro, Argentina, Brasil, 
Chile, y Peru. 
Den esaki, ta premira cu e 
aerolinea Brasilero lo hunga 
un papel crucial den logra e 
meta aki banda di conexion- 
nan existente di Avianca cu 
vuelonan directo a traves di 
Bogota, Copa Airlines cu vuelo 
directo a traves di Panama, y 
LATAM Airlines cu vuelo di- 
recto via Lima. 
Durante e siman, e delegacion 
a reuni cu esnan cu ta domina 
benta di biahe aki na Brazil. 
Mayoria ta socio existente y ta 
mira e potencial pa expande e 
mercado. Esakinan a inclui 
CVC Corp, Agaxtur, Orinter, 
BeFly, Viagens, AbreuTur, 
Decolar. Tambe a reuni cu 
Aeropuerto di Guarulhos y 
cu COPA Airlines cu a trans- 
porta 45% di esnan cu a bishita 


di Brazil na aña 2023. COPA, 
A.T.A. y AAA lo sigui traha 
di cerca cu otro pa expande e 
mercado. 
Puntonan di atencion den e 
reunionnan aki a inclui: strate- 
gia, actualisacion di e producto 
Aruba, colaboracion na ter- 
mino corto y largo y kico ta 
beneficioso pa e isla. 
Pa stimula e oportunidad di 
expande e mercado A.T.A. lo 
inverti mas den promocion 
general pa crea conscientisa- 
cion referente Aruba, lo inverti 
den e mercado conhuntamente 
cu GOL y lo traha mas di cerca 
cu esnan cu ta bende biahe 
den e mercado. Inversionnan 
den “advertising” lo subi mas 
cu 50% e aña aki compara cu 
2023 y den aña 2025 compara 
cu 2023. 
E luna aki, A.T.A. hunto cu 
Aruba Airport Authority a 
anuncia e introduccion di un 
vuelo directo entre Sao Paulo 
y Aruba, destacando e crece- 
mento den e mercado aki pa 


turismo di Aruba. 


Durante introduccion di e 
vuelo, Carlos Barbosa di A.T.A. 
Brasil a enfatisa y elabora riba e 
impacto positivo di vuelonan 
directo, e importancia di e ruta 
nobo aki, y e relacion di termi- 
no largo entre Brazil y Aruba. 
Brazil ta un di e mercadonan 
primario na Latino America pa 
Aruba, cu expectativa pa crece 
cu 40% na 2025, compara cu 
2024. 
Durante un discurso, Ronella 
Croes CEO di A.T.A. a enfo- 
ca riba e strategia pa cu atrae 
bishitantenan di “High Value”, 
importancia di diversificacion 
den e contexto aki y cu esey 
crecemento di mercado Brasi- 
lero cu a conoce un crecemen- 
to promedio anual di 14.7% 
entre 2011 cu 2023. Tambe a 
resalta e hecho cu e Brasilero 
ta un di e mercadonan cu ta 
gasta mas na Aruba durante di 
nan vacacion y esaki entre otro 
ta haci di Brasil un mercado 


clave. “Nos ta keda subraya e 
importancia di e mercado aki 
pa Aruba, cu ta conta cu un 
estadia promedio di 6,3 anochi. 
Segun estudio di VISA di 2023, 
e bishitante Brasilero ta conta 
cu un patronchi di gasto di 843 
dollar pa dia. Cual ta nifica cu 
Brazil ta bira e segundo mer- 
cado cu mas ta gasta na Aruba.” 


“Despues di 39 aña den e mer- 
cado, oficina di A.T.A. LATAM 
tin como meta pa Aruba bira e 
destinacion 
preferi pa e bishitantenan 
Brasilero”, a añadi Jordan 
Schlipken Croes, Area Direc- 
tor di A.T.A. Latino 


Tocante Aruba Tourism 
Authority (A.T.A.) 
Desde 1 di januari 2011, 
Aruba Tourism Authority ta 
opera como un entidad ‘Sui 
Generis’. Un organisacion 
independiente den e esfera pu- 
blico. Aruba Tourism Author- 
ity ta fungi como ‘Destination 
Marketing and Management 
Organization (DMMO)’ y 
ta responsabel pa uni interes 
turistico entre socionan local 
e internacional. A.T.A. ta pone 
hopi enfasis riba e modelo di 
“High Value-Low Impact” cu 
ta para pa un balans entre au- 
menta e balor economico di 
e bishitante, posiciona Aruba 
como un pais desea y sosteni- 
bel, y posiciona Aruba como 
lider di desaroyo como un 
destinacion. Cu meta pa sigui 
mantene esfuerzonan den linea 
segun e balanse menciona, y 
logra aumenta entrada pa 
medio di calidad di turismo 
en bes di e volumen cu nos 
destinacion ta ricibi. Capacidad 
di carga ta sigui ricibi atencion 
di parti di A.T.A. 


Aruba ta duna presentacion riba maneho financiero na secretariado di CAft 


Dia 28 di juli, Departamen- 
to di Finanzas a duna un 
presentacion riba e mane- 
ho financiero di Aruba na 
e secretariado di CAft. E 
presentacion a tuma luga 
den presencia di Centrale 
Accountantsdienst (CAD) 


hunto cu e Tijdelijke Wer- 
korganisaties Aruba en 
Nederland (TWO) cu ta 
coordina a e progreso di e 
reformanan den cuadro di 
e Landspakket. 


Segun un comunicado di gobi- 


erno, e meta di e presentacion 
tabata pa informa CAFT di e 
trabaonan cu ta wordo haci 
pa na Aruba pa por mehora e 
maneho financiero di nos Pais. 
Durante e presentacion, CAft 
por a haya un bista di e ultimo 
desaroyonan y tambe a haya un 
bista mas detaya di e proceso- 
nan financiero cu lo wordo for- 
tifica of reorganisa e tempo nos 
dilanti. Den cuadro di esaki por 
menciona cu ta trahando riba 
e implementacion di e mod- 
elo di '3-lines of defence,' cu 
ta un sistema di control cu lo 
mehora e control interno den 
e columna financiero di Pais 
Aruba. 
Minister di Finanzas, Xiomara 
Maduro ta gradici e ehecu- 
tivonan di Departamento di 
Finanzas, CAft, TWO Aruba 


y Hulanda, y tambe CAD pa e 
reunion frutifero aki na unda 
por a brinda un bista mas am- 
plio riba e trabaonan necesa- 
rio pa por mehora e maneho 
financiero di Aruba. "Nos Pais 


ta recuperando y na un manera 
activo y cu rienda den propio 
man, nos ta traha pa sigui de- 
saroya nos Pais su finanzas 
publico," tabata palabranan di 
Minister Maduro. 

Aruba ta conoce di ocho morto den trafico 


Cuerpo policial di Aruba 
a traves di un comunicado 
di prensa a informa di e 
lamentable suceso unda 
un persona di 31 aña di 
edad a perde su bida den 
un accidente di trafico fa- 
tal. 


Segun cuerpo policial a in- 
forma, ayera diadomingo at- 
ardi, pa mas o menos 4:55, a 
central di polis a ser notifica 


di un accidente riba Watty 
Vos Boulevard, na e rotonde 
di Ponton pa direccion Bush- 
iri. 


Na momento cu e patruya a 
yega na e sitio, a bin haya un 
auto Chevrolet Spark color 
blanco, cu plach’i number 
A-40313. Aki e agentenan di 
polis a constata cu e chauf- 
feur ya no tabata duna señal 
di bida mas. 


Ambulance a presenta na e 
sitio unda e paramendiconan 
a duna asistencia na e chauf- 
feur pa yuda, pero ya na e 
momento ey no por a haci 
nada mas pa e persona. 


Dokter forensico Dr. Voskuil 
a constata e morto di Jeffer- 
son Carrera Garcia, naci dia 
20 di april 1993 na Venezuela, 
pues el a fayece cu 31 aña di 
edad. 


Segun polis a informa, spe- 
cialista di trafico a presenta 
na e sitio, y tambe polis tec- 
nico. Slachtofferhulp tambe 
a presenta pa duna asistencia 
na famia di e fayecido. 


Cuerpo Policial como tambe 
Bon Dia Aruba ta manda pa- 
labra di condolencia na famia 
y sernan keri di e fayecido. 


Simon Waslander: 
Futuro di energia na Aruba ta solar descentralisa y no 
biento 
Den un evento quasi-pos- 
itivo nos lo nota e Con- 
ferencia ‘Community De- 
velopment from Concept 
to Completion’. E meta y 
intencion ta echt suma- 
mente positivo y pa elo- 
gia, tremendo iniciativa. 


Pero cerca mi persona a surgi 
un par di pregunta basta car- 
dinal cu mi ta spera lo haya 
contesta riba dje. 


Na prome lugar, ta papia 
di 
inversionistanan 
inter- 
nacional. Ta ki gruponan e 
inversionistanan aki ta? Mi 
por ta full mal informa pero 
di loke mi sa, mi no a wak 
ningun nota di representan- 
tenan di por ehempel Black- 
Rock, 
Investment 
Banks 
manera 
Goldman 
Sachs 
of ABN Amro, Pensioen- 
fondsen grandi manera APF 
di Hulanda of Sovereign 
Wealth Funds di por ehem- 
pel Noruega of Singapur. Por 
wel ta cu tabatin represent- 
antenan di organonan halto 
presente. Mi lo kere pueblo 
lo kier sa ken esakinan ta. 


Un otro pregunta hopi mas 
preocupante cu ta surgi cerca 
mi persona ta cu na e con- 
ferencia ta pusha ‘Offshore 
Wind’ versus ‘Solar Decen- 
tralisa’. Mi persona por ta full 
fout, pero di loke ami ta nota 
di por ehempel rapportnan 
amplio di Investment Bank 
Lazard cu den caso di Aruba 
na nivel strategico di plaso 


largo. Solar Decentralisa cu 
Mini-Grids lo ta e ruta mas 
beneficioso pa pueblo. 


Esaki ta puro speculacion di 
mi persona, pero e concepto 
di Offshore Wind ta gewoon 
parce mi un metodo pa tene 
generacion di coriente cen- 
tralisa cerca Utilities y Elmar. 


Mi lo bisa e siguiente den 
placa chikito: “Dentro di 10 
aña, Elmar N.V no lo tin 
bestaansrecht den su forma 
cu nos conoce awo.” 


Tur poging pa tene un organ- 
isacion bibo cu fundamental- 
mente no lo ta levensvatbaar 
den futuro cercano sigura- 
mente NO ta den beneficio 
di pueblo riba plaso largo 
strategico. Pasobra ta pueblo 
lo ta pagando pa tene Elmar 
riba life support artificial. 


Un delaster punta, kico ta e 
Return-on-Investment pro- 
poni cu tur e proyecto posi- 
tivo menciona lo tin? Pasobra 
mi ta sospecha cu banconan 
local y fondonan di pen- 
sioen local lo inverti tambe 
den esakinan. Dus ta indirect 


spaarpot di pueblo lo wordo 
mobilisa. Cual no ta nada 
malo y ta algo positivo. Pero 
e lo mester bay den e miho 
proyectonan na beneficio di 
pueblo berdadero. 


Pero kier nota cu e opzet y 
organisa e conferencia men- 
ciona ta uno hopi positivo y 
cu iniciativanan asina mester 
wordo stimula. Pero pueb- 
lo merece mas detaye si pa 
averigua tur cos. 


Nota di redaccion 
E conferencia ‘Community 
& Development from Con- 
cept to Completion Summit’ 


tabata un actividad durante 
cual diferente instancia lo- 
cal a reuni cu expertonan 
Mericano pa un ‘roundtable 
discussion,’ manera minister 
di Transporte, Naturalesa, 
Integridad y Asuntonan di 
Adulto Mayor, Ursell Arends 
a splica riba su rednan social. 


Segun e minister, e actividad 
aki ta parti di un programa di 
algun dia pa asina e actornan 
invita por cera conoci cu otro 
y mira unda por haya colabo- 
racion pa beneficio mutuo. 
E minister alabes a comparti 
su deseo y speransa cu e con- 
ferencia aki por bolbe tuma 
lugar proximo aña na Aruba. 


LOCAL 
A6 


Dialuna 29 Juli 2024 
No ta contemplando pa hisa edad di pensioen 
Segun palabracion cu Hulanda, na aña 2025 lo haci un estudio pa sa con fuerte e fondo di pensioen ta 


Recientemente, gobierno 
di Aruba a traves di un co- 
municado di prensa a sig- 
ura cu no ta contemplando 
actualmente pa aumenta 
edad di pensioen, a pesar 
cu esaki tabata un exigen- 
cia di Hulanda relaciona 
cu prestamonan durante 
pandemia di Covid-19. 


E Compromiso di Gabinete 
Wever-Croes ta pa garantisa cu 
e fondo di pensioen di biehes 


di AOV ta solido. Pa esaki ya 
desde 2017 Gabinete Wever- 
Croes a haci tur posibel pa 
drecha e situacion financiero 
grave cu nos pais tabata aden, 
pa asina crea posibilidadnan pa 
futuro y pa fortifica nos fondo 
di pensioen. 
Na aña 2020 ora Aruba a wor- 
do confronta cu e pandemia, 
Covid 19, y pa por sobrevivi, 
Aruba mester a presta placa 
di Hulanda. E placa aki tabata 
necesario pa yuda henter co- 
munidad, entre otro pa e sub- 
sidio di salario pa tur trahado 
y FASE pa esnan cu a perde 
trabou y pakete di cuminda pa 
esnan den necesidad. 


Manera tur hende por corda, 
e fiansa aki no a bin sin mas. 
Hulanda a bin cu exigencian- 
an draconico pa presta Aruba 
placa durante pandemia. Un di 
e condicionnan tawata ta cu e 
edad di pensioen mester subi 
pa 66 of 67 aña. 


Gobierno a negocia hopi largo 
riba e punto aki. Di un banda, 
Gobierno tabata tin mester di 


e fiansa pa por yuda nos ciu- 
dadanonan sobrevivi. Pero di 
otro banda Gobierno no kier a 
acepta e condicion di hisa edad 
di pensioen sin mas. 


E ora gobierno a yega na e 
siguiente palabracion 
Na aña 2025 lo haci un estudio 
pa mira (1) si e fondo di pen- 
sioen di AOV ta solido. Si e ta 
solido, no mester tuma ningun 
paso. (2) Si resulta cu e fondo 
NO ta solido, Aruba lo tuma e 
decisionnan necesario pa man- 


tene e fondo solido. Pasobra si 
no, e fondo ta kibra y no por 
paga pensioen mas na pensio- 
nadonan cu a paga premies pa 
hopi aña. 


Tin varios decision cu Gobier- 
no por tuma si en caso e fondo 
ta exigi esaki. Un di nan por ta 
aumento di e edad di pensioen. 
Un otro ta aumento di e pre- 
mies, entre otro. Hecho ta cu 
na e momento aki Gobierno 
no ta contemplando pa hisa e 
edad di pensioen, y lo haci e 


investigacion na 2025. Por lo 
tanto edad di pensioen no ta 
bay hisa awor manera algun 
hende ta sugeri. Lo haci in- 
vestigacion prome y lo evalua 
tur alternativa prome cu hisa 
edad di pensioen. 


Compromiso di Gabinete 
Wever-Croes ta pa garantisa cu 
e fondo di pensioen ta solido 
pa garantisa cu esnan cu awe 
ta traha y paga premie, tambe 
por gosa di e pensioen aki den 
futuro. 


Entrante augustus 2024, tur mucha di klas 1 di scol basico lo 
siña lesa y skirbi na Papiamento 


Manera ta conoci, den 
cuadro di Maneho di Idi- 
oma nobo, ta introduci 
oficialmente 
Alfabetisa- 
cion na Papiamento e aña 
escolar binidero. Esaki ta 
nifica cu desde aña escolar 
2024-2025, e alumnonan di 
klas 1 di scol basico lo siña 
lesa y skirbi na Papiamen- 
to. Lo duna Hulandes cu 
un acercamento nobo cu 
ta pas mas den e contexto 
di nos muchanan. 


En conexion cu esaki, a pre- 
para tur docente di klas 1 y 


cabesante di scol basico, unda 
cu nan a atende un curso di 
profesionalisacion, segun a 
informa den un comunicado 
di gobierno. 
Durante e cursonan a trata e 
metanan nucleo di idioma y 
comunicacion, conocemento 
di e material, didactica di idi- 
oma materno y didactica di 
idioma stranhero y dominio 
di Papiamento. 


Ademas di esaki, a inverti al- 
rededor di 1.2 miyon florin 
pa desaroya e materialnan 
nobo. A print e materialnan 


na Hulanda, esakinan a yega 
Aruba y a reparti nan pa tur 
scol basico, segun e comuni- 
cado. 


Minister di Educacion y De- 
porte, Endy Croes a subraya 
cu diferente estudio interna- 
cional hopi profundo cu a ser 
haci riba e topico aki, entre 
otro, rapport di World Bank 
di aña 2021, unda a yega na 
e conclusion cu den e prome 
añanan e alumno tin cu ricibi 
enseñansa den su idioma ma- 
terno. E rapport di UNES- 
CO di aña 2016 titula: “If you 


don’t understand, how can 
you learn?” tambe a trata e 
tema aki. Nos profesionalnan 
a haci uso di e rapportnan aki 
y realisa investigacion hopi 
profundo na Aruba y a yega 
na e mesun conclusion cu e 
rapportnan internacional. Pa 
e motibo aki nos a percura 
pa introduci Papiamento den 
klas 1 di scol basico aña esco- 
lar 2024-2025, e comunicado 
ta destaca. 


“E vision ta pa den futuro 
Hulandes of un otro idi- 
oma e alumnonan lo ricibi 
nan como Idioma Stranhero 
“vreemde taal” y lo prepara e 
maestronan pa asina garan- 


tisa cu nos studiantenan por 
prepara y ta exitoso den nan 
carera profesional pa por sirbi 
Pais Aruba. 


Por ultimo, e mandatario di 
Enseñansa ta pidi coopera- 
cion di tur docente, maestro 
y esnan den e veld di ense- 
ñansa. Alabes ta gradici De- 
partamento 
di 
Enseñansa 
(DEA) y tur esnan cu a traha 
riba e proyecto aki. “Danki na 
e tereno di enseñansa, tur ex- 
perto y “schoolbestuur” cu a 
pone hopi esfuerso y e com- 
promiso pa hunto nos crusa e 
brug aki augustus proximo”, 
Minister Endy Croes a fi- 
nalisa. 

Merca: 
Minnesota ta prepara pa un entrada di pashentnan for di Iowa mientras 
prohibicion riba abortus ta tuma efecto 


(AP)—Dunadonan di cui- 
do y oficialnan publico di 
Minnesota ta preparando 
pa ricibi pashentnan biah- 
ando for di Iowa, unda un 
prohibicion riba mayoria 
abortus despues di aproxi- 
madamente seis luna di 
embaraso ta bay den efec- 
to awe. 


Diahuebs siman pasa, e Lt. 
Gov Peggy Flanagan di Min- 
nesota a tuma un tour di 
e centro Whole Woman’s 
Health of Minnesota, cual ta 
un clinica pa abortus NGO 
den e ciudad di Blooming- 
ton. El a expresa un acepta- 
cion di residentenan di Iowa 
cu tabata buscando abortus 


despues cu e restriccion den 
e estado tuma efecto. 


Den pasado, abortus tabata 
legal te cu binti siman di em- 
baraso na Iowa. Juli aña pasa, 
e legislatura republicano di 
e estado a aproba un pro- 
hibicion nobo riba e proce- 
dura despues di seis siman di 
embaraso, cual ta hopi biaha 
prome cu e hende muhe sa cu 
nan ta na estado. Tin excep- 
cionnan limita den casonan 
di abuso sexual, abnormali- 
dad di e fetus of ora e bida di 
e mama ta den peligro. 


Sarah Trazler, un OB-GYN 
basa na Minnesota y e agente 
medico principal di Planned 
Parenthood den estadonan 
norte central, a bisa cu e ley 
di Iowa por tin efectonan den 
henter e region. 


E Corte Supremo di Iowa a 
reitera na juni cu no tabatin 
ningun derecho constitucio- 
nal pa un abortus den e esta- 
do y a ordena pa un paro riba 
e kitamento di e ley. E or- 
dennan di e hues siman pasa 
a pone dia 29 di juli como e 


prome dia di ehercemento. 


Den e pais, e acceso na abor- 
tus ta cambiando desde e de- 
cision di Corte Supremo na- 
cional den e caso di Dobbs v. 
Jackson Women’s Health Or- 
ganization. Leynan a bay den 
efecto inmediatamente y a 
aproba restriccionnan nobo. 


Den estadonan cu restric- 
cionnan, e opcion principal 
pa abortus ta pa haya pildo 
via post of biahamento, au- 
mentando e demanda den es- 
tadonan cu mas acceso. 


Merca: 
Metodo nobo pa test 
Alzheimer’s por acelera 
tratamento pa hopi pashent 


(USATODAY)—E siman 
aki, investigadornan na e 
Alzheimer’s Association 
International Conference 
lo reporta resultadonan for 
di un serie di estudionan 
evaluando e testnan di 
sanger nobo aki. Mientras 
cu test di sanger no a ser 
desplega ampliamente na 
clinicanan di memoria, un 
estudio nobo ta sugeri cu 
algun a ser proba corecto 
y por ser introduci mas 
amplio den setting medico. 


Expertonan ta bisa cu un 
generacion nobo di test di 
sanger por reemplasa e scan- 
nan cerebral caro y spinal taps 
cu ta ser usa actualmente pa 
diagnostica e malesa neuro- 
logico. Diagnosis trempan 
tambe por provee acceso 
mas trempan pa medicinanan 
aproba pa e Food and Drug 
Administration (FDA) pa trata 
Alzheimer’s. E test nobo por 
tambe yuda investigadornan 
di medicina conduci prue- 
banan clinico mas eficiente 
pa asina evalua medicinanan 
experimental diseña pa frena 
e malesa incurable cu ta afecta 
miyones hende. 
“Nos sa cu test di sanger por 
posiblemente aumenta e ex- 
actitud di diagnosis trempan 
y maximalisa e oportunidad 
pa pashentnan haya acceso 
na posible tratamentonan pa 
Alzheimer’s,” segun dr. Re- 
becca Edelmayer, un director 
di participacion cientifico pa 
e Asociacion di Alzheimer’s. 
“E tereno ta echt moviendo 
dilanti cu e uso di e tipo di 
testnan aki.” 
Pa diagnostica e malesa no 
ta simple. Un dokter mester 
examina un pashent y conduci 
testnan di memoria y pensa- 
mento. Despues e dokter por 


referi pashentnan na clini- 
canan di specialista pa haya 
PET scan y spinal tap pa asina 
detecta si e persona un au- 
mento di proteina amiloide- 
beta, cual ta forma placa den 
e celebro di pashentnan cu 
Alzheimer’s. 
Investigacion ta sugeri cu e 
test di sanger nobo por de- 
termina precisamente si un 
persona tin Alzheimer’s. un 
estudio di mas cu 1,200 pa- 
shent cu señal di e malesa a 
descubri cu e test Precivity 
AD2, cual ta midi propor- 
cion di e proteinanan tau y 
amiloide-beta, a detecta e 
malesa mas frecuente com- 
para cu dokternan. 
Entre e dos gruponan grandi 
di pashent cu a bishita clini- 
canan di specialista of clini- 
canan di cuido primario, e test 
di Precivity a detecta precisa- 
mente 90 porciento di caso, 
hasta entre pashentnan cu 
historianan medico complica 
incluyendo malesa renal, se- 
gun un estudio publica ayera 
den e Journal of the Ameri- 
can Medical Association. Pa 
compara, specialistanan na e 
clinicanan di memoria a iden- 
tifica 73 porciento di caso y 
dokternan di cuido primario 
a diagnostica 63 porciento di 
caso precisamente. 


Expertonan a bisa cu nan ta 
curasha pa e descubrimento cu 
testnan di sanger por mehora 
e exactitud di diagnosis den 
henter e spectrum di dokter, 
incluyendo specialistanan y 
dokternan di cuido primario. 
Hopi pashent no tin acceso 
na e clinicanan aki of testnan 
specialisa—manera un PET 
scan cu ta detecta visualmente 
e placanan amiloide-beta of 
spinal tap pa asina colecta 
muestra di likido spinal. 

Almere no kier ser yama “Amsterdam Bay Area” 


(NLTimes) - Amsterdam 
Bay Area pronto lo haya 
un nomber nobo. Segun e 
conseho di e ciudad, e An- 
glicismo lo disparce for di 
e nomber conoci y na luga 
lo ser referi como “Bay of 
Almere” do awo en adel- 
ante. 


Pa varios aña, hopi desaroya- 
dor a busca Amsterdam Bay 
area, e area alrededor di IJ- 
meer. Den futuro, e espacio 
pa biba nobo lo ser crea aki. 
Ademas di IJburg, localisa na 


e banda di Amsterdam, Al- 
mere Pampus tambe lo keda 
inclui. 


Esaki ta duna e municipio 
di Almere e autoridad pa e 
nomber den futuro. Segun 
e conseho di e ciudad, “Am- 
sterdam Bay Area” no ta zona 
Hulandes ni tampoco sufici- 
entemente local. E nomber 
ta crea un distancia na Al- 
mere. “como si Almere ta 
un tipo di area suburbio di 
Amsterdam,” Jeroen Dobber 
di Leefbaar Almere a conta. 


Tambe e ta e persona cu a 
propone e cambio di nomber. 


Alcalde Paul Tang, ken ta re- 
sponsabel pa e desaroyo di 
Almere Pampus, ta compro- 
nde e rabia entre e residen- 
tenan di Almere. Sinembargo 
e ta enfatisa cu Almere no ta 
e unico luga cu ta haci uso di 
e termino aki. Nos por pro- 
move un nomber diferente 
cu nos partnernan, pero nos 
tin cu cautelosamente con- 
sidera cua nomber lo pas,” el 
a splica Omroep Flevoland. 


Estudio ta demostra cu teenager tin menos problema gastando placa 


(NLTimes) - Gasta placa 
ta haci dolor, pero menos 
ora cu bo ta un teenager 
y tin placa den bo cartera 
Esaki ta e conclusion di 
DNB despues di investig- 
acion. Segun e banco cen- 
tral, con hopi dolor gasta 
placa ta haci ta depende 
riba e persona su edad y 
metodo di pago. 


E estudio, publica pa revista 
di edconomia, a demostra 
cu adultonan ta sinti mas 


fastioso ora cu nan mester 
gasta placa cash. Hobennan 
tin menos problema cu gasta 
placa cash. 


E investigacion, cual a inclui 
2,500 persona, no a haya un 
splicacion pa e facilidad cu 
cual e hobennan ta gasta pal- 
ca. “Nos no sa exactamente 
dicon ap motibo cu nos no 
por a puntra e hobennan cu a 
participa den e estudio, pero 
nos tin sospecha fuerte cu 
esaki ta a causa cu nan a crece 


cu creditnan y pantayanan y 
esaki ta hunga un rol,” DNB 
su investigadornan Marie- 
Claire Broekhoff y Carin van 
der Cruijsen a bisa. 


E balans di banco riba e apli- 
cacion ta bisa hobennan hopi 
mas tocante con hopi nan 
tin compara cu loke tin den 
nan saco. “Ora nan paga cash, 
nada no ta cambia den nan 
balans riba pantaya, cual ta 
haci e gasto menos doloroso.” 


Prome pareha di mesun sexo ta casa na Corsou 


(NLTimes) - Dos hende 
muhe a casa cu otro riba 
diasabra na Corsou pa 
prome biaha. Dia 12 di 
juli, Corte Supremo a de- 
clara cu parehanan di me- 
sun sexo na Aruba y Cor- 
sou por casa cu efecto in- 
mediato. 


Desde e decision aki, por lo 
menos 8 otro pareha a com- 
promete na Corsou. Na Aru- 
ba, e lo tuma mas tempo pa 


motibo cu e oficina di regis- 
tro no tin espacio pa pareha 
nobo casa te cu october. 


Dia 6 di december, 2022, 
Gemeenschappelijk Hof van 
Justitie van Aruba, Curaçao, 
Sint Maarten en van Bonaire, 
Sint Eustatius en Saba ya caba 
a declara cu parehanan di 
mesun sexo mester por casa 
na Aruba y corsou. E gobi- 
erno di ambos isla a entrega 
apelacion na cassacion contra 


esaki. Sinembargo, e Corte 
Supremo a mantene e deci- 
sion aki dos siman atras. 


Corte Supremo su veredicto 
a ser ricibi di manera dife- 
rente den ambos pais. Na 
Aruba, mita ta na fabor y e 
otro mita ta contra esaki se- 
gun Egmar Irausquin, secre- 
tario di Fundacion Orguyo 
Aruba, cual a campaña pa e 
legalisacion di matrimonio 
di mesun sexo. Segun Iraus- 


quin, un parlamentario ta tra- 
hando riba proposicion di un 
referendum pa cambia esaki. 


Varios Arubano cu ante- 
cedente religioso no ta di 
acuerdo cu e introduccion di 
matrimonio di mesun sexo, 
Irausquin a splica. Tambe 
tin un grupo cu ta rabia pa 
motibo cu nan ta kere cu e 
hues a pasa riba parlamento. 
“Sinembargo e reaccionnan 
negativo ta disminuyendo. 
Porta nan lo cuminsa aumen- 
ta atrobe ora cu hende cum- 
insa casa den october.” 


Janice Tjon Sien Kie for di 
Human Rights Caribbean 
Foundation, cual ta campa- 
ña pa matrimonio di mesun 
sexo na Corsou, a reporta cu 
e decision tabatin un recep- 
cion mixto na Corsou. Aki 
tambe, ta mas tanto person- 
anan y partidonan politico cu 
antecedente religioso cu a pa- 
pia contra e decision di Corte 
Supremo. 


Un compania cu ta marca 
y print riba diferente mate- 


rial, a ser pidi pa print riba 
glasnan di champagne pa e 
boda a nenga pa motibo cu 
e ta un boda cu dos persona 
di mesun sexo. Sinembargo, 
otro partido a ser funda se- 
gun Tjon Sien Kie. El a revela 
cu e proceso di aceptacion ta 
bayendo “paso pa paso” y cu e 
enfoke di su fundacion ta pa 
educa hende tocante e comu- 
nidad aki, por ehempel, cu un 
dia dedica na personanan cu 
ta transgenero. 

Scheveningen por disparce a causa di nivelnan di lama cu ta subiendo 


(NLTimes) - Ademas di 
olanan di calor na Europa, 
cambio di clima tambe ta 
causando cu nivelnan di 
lama ta aumentando. Esa- 
ki por bira un problema pa 
Den Haag, cual ta localisa 
directamente 
banda 
di 
lama. Esaki tambe ta con- 
cerni e municipio, cual tin 
miedo cu si e nivel di awa 
sigui subi, Scheveningen 
no lo existi mas, NU.nl a 
reporta. 


E municipalidad di Den Haag 
ta altanto di e problema aki 
pa algun tempo. Den un crta 
diamars, alcalde Robert Bark- 
er a adverti cu e aumento den 
nivelnan di lama ta un fuente 
di preocupacion pa e epicen- 
tro politico di Hulanda. E 
municipio lo mester adapta 
na e situacion aki na algun 
momento y haya un solucion. 


“Nos sa cu e proteccion no 
lo dura pa semper,” Barker 
a conta NU.nl. “E ta impor- 
tante pa nos no ser sorpren- 
di.” 


Te ainda no ta cierto ki tempo 
exactamente 
Scheveningen 


y resto di Den Haag lo dis- 
parce di e mapa a causa di e 
nivelnan di awa. Sinembargo, 
e instituto di meteo KNMI 
ta asumi cu e nivelnan lo au- 
menta cu 40 pa 80 centimeter 
pa fin di e siglo aki. Si nada 
no ser haci pa combati e cam- 
bio di clima pa e tempo aki y 
e planeta sigui bira cayente, 
e nivelnan di lama por au- 
menta cu varios meter den e 
proximo siglo. 


Sinembargo, tin speransa ai- 
ndapa Den Haag. Un estudio 
reciente a conclui cu Hulan- 
da por permanece habitabel 
aunke cu e nivelnan di lama 
subi cu varios meter. Sinem- 
bargo, e medidanan di pre- 
caucion lo mester ser aplica 
awo. Den Haag ta mira u mes 
como pionero pa loke ta trata 
esaki, mirando cu e muni- 
cipio ta usando e estudio pa 
determina con e ciudad mes- 
ter cambia pa por permanece 


habitabel den futuro, segun 
NU.nl. 


E enfoke ta Scheveningen, e 
districto di e ciudad mas pafo, 
cual ta localisa directamente 
banda di lama. Aunke e parti 
aki di Den Haag ta mas tanto 
proteha pa duinnan, alred- 
edor di 3 kilometer di e area 
di costa no ta protegi. Aki, e 
proteccion ta bin for di un 
‘hard sea dike’ y un ‘dike’ bao 
e boulevard. Segun e muni- 


cipio, sinembargo, e dike aki 
no lo ta suficientemente safe 
pa mantene e awa fuera. 


E municipalidad pa e motibo 
aki ta investigando si e crea- 
cion di duin mas halto ta un 
proteccion adecua pa Den 
Haag. E ciudad popular ban- 
da di lama lo disparce tras di 
e duin y e costa actual no lo 
existi mas. 


E municipio di Den Haag 
kier desaroya posibel solu- 
cionnan durante e proximo 
aña. Alcalde Barker a bisa 
cu e lo dialoga tocante e op- 
cionnan cu e residentenan 
di ciudad pronto. “Ya caba 
nos a mira cu tin mas y mas 
inundacion na Schevenin- 
gen durante tormenta den 
añanan recien,” e alcalde a 
declara. Segun su persona, e 
ta demostra cu tin necesidad 
di un vision di termino largo 
pa preveni cu e problemanan 
aki lo bira pio. “Nos mester 
haci algo pa segura cu nos no 
lo bira un ciudad den lama.” 


Yiu homber di Ridouan Taghi extradita for di Emirato Arabe Uni pa 
Hulanda 


(NLTimes) - E yiu homber 
di 23 aña di Marengo su 
sospechoso principal, Rid- 
ouan Taghi, a ser transferi 
for di Emirato Arabe Uni 
(UAE) pa Hulanda riba 
diabierna, vocero di Min- 
isterio Publico (OM) a 
confirma despues di rap- 
port di De Telegraaf y AD. 


Faissal a ser deteni den au- 
gustus di 2023 bao peticion 
di Hulanda, despues di cual 
UAE a dicidi di extradita su 


persona. E ta sospecha di 
participa den organisacion 
criminal cu ta involucra den 
trafico di droga internacional, 
labamento di placa y prepara 
crimen violento. Hulanda tin 
tratado cu UAE riba asisten- 
cia legal den topiconan crimi- 
nal y extradicion desde dia 1 
di augustus aña pasa. 


Su tata a ser deteni na Dubai 
pa fin di aña 2019 y a ser man- 
da Hulanda poco despues di 
su detencion. Den februari, 


hues a impone un sentencia 
di henter bida contra lider 
Ridouan Taghi y su compli- 
cenan Said R. y Mario R. den 
e caso Marengo. 


Nan ta sentencia pa acusa- 
cionnan contra nan den caso 
cu ta trata 6 asesinato, 4 in- 


tento di asesinato y plan pa 
asesina varios otro. Un apela- 
cion awo ta pendiente den e 
caso aki. 


Hunto cu Faissal T., un 
homber di 46 aña cu ta busca 
pa trafico di droga internacio- 
nal desde aña 2022 a ser ex- 


tradita riba diabierna. El a ser 
deteni na Abu Dhabi, capital 
di UAE, den november aña 
pasa. Segun De Telegraaf, e ta 
trata Romeo van K. 

Venezuela: Colegionan electoral ta cera y ta cuminsa conteo cu 
expectativa maximo 


(ElConfidencial/AP/ 
CNN) – Pa 6or di atardi 
ora local, mas di 15mil 
colegio electoral rond di 
Venezuela a cera. Ayera 
diadomingo, 
Venezuela 
a dicidi den un eleccion 
historico si ta mantene 
Nicolas Maduro na poder 
of si ta duna victoria na e 
candidato di oposicion, 
Edmundo Gonzalez Urru- 
tia, manera encuestanan ta 
pronostica. 


Unabes cu e centronan elec- 
toral cera, e conteo ta cum- 
insa y e resultadonan ta bira 
conoci den proximo oranan, 
mientras ta suma e votonan cu 
a emiti den exterior na e total. 


E jornada a transcuri di mane- 
ra pacifico y cu normalidad, a 
pesar cu a reporta algun inci- 
dente puntual. 
Segun Conseho Nacional 
Electoral (CNE), 95% di e 
mas di 15mil centro di vota- 
cion na Venezuela tabata den 
funcionamento. Presidente di 
e organismo a critica Urrutia 
pa no compromete su mes na 
reconoce e resultado. 


Maduro tabata un di e prom- 
enan pa eherce su derecho di 
voto, y el a compromete na 
reconoce e resultado electoral 
y respeta esaki. Maduro a in- 
vita e resto di e candidatonan 
pa haci mescos. Di su banda, 
Edmundo Gonzalez ta confia 
cu ehercito Venezolano lo laga 
respeta e resultado di eleccion 
cu ta andando. 


Comentarionan di vice- 
presidente Kamala Harris 
Vice-presidente 
Mericano 
y aspirante na e candidatura 
Democrata den eleccion pres- 
idencial na su pais na novem- 
ber, Kamala Harris a expresa 
riba rednan social tocante 
eleccion na Venezuela. 
“Merca ta respalda pueblo di 
Venezuela cu a expresa su voz 
den eleccion presidencial his- 
torico di awe. Mester respeta 


e boluntad di pueblo Venezo- 
lano. A pesar di e cantidad di 
desafio, nos ta bay sigui traha 
pa un futuro mas democrati- 
co, prospero y sigur pa pueblo 
di Venezuela,” el a bisa riba su 
cuenta oficial di X. 


Centenares di Venezolano ta 
warda e resultadonan di elec- 
cion na e Parque Jose Marti 
na Miami. A diferencia di 
eleccionnan den pasado, e 
Venezolanonan 
na 
Merca 
no por participa den e pro- 
ceso di eleccion pasobra e 
consuladonan di e pais Sur 
Americano na Merca ta cera 
desde 2019, tempo cu gobi- 
erno di Maduro a duna e or- 
den di clausura pa motibo cu 
Washington a reconoce Juan 
Guaido, e tempo aya presi- 
dente di Asamblea Nacional, 
como presidente interino di 
Venezuela. 


Congresista 
Republicano, 
Maria Elvira Salazar, den un 
conferencia di prensa for di e 
sitio a bisa cu gobierno Meri- 
cano ta monitoriando e elecci- 
on di cerca, y cu si presidente 
Nicolas Maduro no reconoce 
e resultado, e lo enfrenta san- 


cionnan di nobo. 


Varios Venezolano den sur di 
Florida a bisa cu nan a haci 
contribucion economico pa 
nan familiarnan y amigo na 
Venezuela por paga combus- 
tible y transporte pa por asisti 
na e centronan di votacion. 


Maria Corina Machado: 
“Esaki ta e momento de- 
cisivo” 
Lider di oposicion Venezo- 
lano tabata yen di optimismo 
mientras el a urgi autoridad- 
nan pa duna orden pa clausura 
di e centronan di votacion cu 
a keda habri mas cu un ora 
despues di e deadline pa e 
conteo di voto cuminsa. 


“Esaki ta e momento decisi- 
vo,” Maria Corina Machado, 
banda di candidato presiden- 
cial Edmundo Gonzalez, a 
bisa na e sede di su campaña. 


Machado tabata cauteloso pa 
no grita victoria prome cu un 
anuncio oficial, pero el a bisa 
cu ya el a ricibi copia di algun 
acta oficial di votacion y nan ta 
indica un asisentencia record. 


Gonzalez 
tabata 
similar- 
mente entusiasma, felicitan- 
do e Venezolanonan riba e 
dia “historico” y urgiendo su 
sostenedornan pa “celebra na 
paz.” Ambos a haci un yama- 
do pa representantenan di 
campaña keda na e centronan 
di votacion pa evita cualkier 
iregularidad na momento cu 
e conteo di voto cuminsa. 


Esaki despues cu ex-legislador 
Delsa Solorzano, represent- 
ante di coalicion di oposi- 
cion, Plataforma Unitaria, a 
bisa cu autoridadnan a blokea 
su entrada na Conseho Na- 
cional Electoral a pesar di su 
acreditacion. Nan tambe a 
blokea otro dos representante 
di coalicion. 


Cumpleaños di Hugo 
Chavez 
Autoridadnan a programa 
eleccion ayera pa coincidi cu 
loke lo tabata e di 70 cumplea- 
ños di ex-presidente Chavez 
– un ultimo esfuerso di e par- 
tido socialista den gobierno 
pa logra un bentaha den e 
bataya electoral fuerte. Den 
e bario 23 di Januari unda un 
mausoleo ta warda e restonan 


di Chavez, sostenedornan a 
comparti un bolo celebrando 
e cumpleaños. 


E ex-presidente y iskierdista 
venera a fayece di cancer na 
2014, lagando Maduro como 
su heredero politico. 
Maduro, 61, ta enfrentando 
un oposicion cu a logra uni 
tras di un solo candidato 
despues di añas di division 
dentro di e partido y boycott 
di eleccion cu a caba cu nan 
ambicionnan pa derota e par- 
tido na gobierno. 
E papeleta ayera tambe tin 
otro ocho candidato retando 
Maduro, 
pero 
solamente 
Gonzalez ta menasa e poder 
di Maduro. 


Despues di vota, Maduro a 
bisa cu e lo reconoce e resul- 
tado di eleccion y a urgi tur 
otro candidato pa publica- 
mente declara cu nan lo haci 
mescos. “Niun hende ta bay 
crea caos na Venezuela,” Mad- 
uro a bisa. “Mi ta reconoce y 
ta bay reconoce e referee elec- 
toral, e anuncionan oficial, y 
mi ta bay sigura cu nan ser 
reconoci.” 


Desde cu e fayecido Hugo 
Chavez a pasa e mando di su 
revolucion Bolivariano na su 
discipulo 11 aña atras, Mad- 
uro a sobrevivi un litania casi 
imposible di menasa. Nan ta 
varia di un atake cu drone y 
protestanan masivo tocante e 
collapse di e economia basa 
riba petroleo, te un inves- 
tigacion criminal internacio- 
nal pa abuso di derechonan 
humano y un bounty di $15 
miyon Mericano mara na 
acusacionnan di traficacion 
di droga. 


Pero e eleccion ayera a bin 
como su reto mas grandi te e 
fecha, un cu si e perde, por ta 
su ultimo bataya. 

Minister Cubano di Transport ta reconoce fracaso den programa di 
recuperacion di caretera 


(CiberCuba) - E minister 
di Transport di Cuba, Ed- 
uardo Rodriquez Davila, a 
reconoce cu e programa di 
recuperacion di careter- 
anan di e pais ta enfrenta 
dificultadnan serio y cu, 
a pesar di e esfuersonan, 
nan no a logra stop e de- 
terioro di e red di careter- 
anan nacional. 


Durante e sesion recien di 
rindimento di cuenta na e 
Asamblea Nacional, e titular 
di e cartera a señala cu e falta 
di organisacion den e gestion 
di e presupuesto den moneda 
nacional, e insuficiencia di 
divisanan convertible pa e 
adkisicion di ekiponan, e in- 
stabilidad den e asignacion 
y disponibilidad di combus- 
tibel, y e problemanan cu e 
suministro di material, ta e 
causanan principal pa e atra- 
sonan den e programa. 


Segun e rapport presenta, 
na momento di e ciere di e 
prome semester, e avance ta- 
bata poco y no a logra contene 
e deterioro di e careteranan. 


E ta menciona entre e cau- 
sanan di e deficiencianan e 
produccion abou di ‘Hormi- 
gon Asfaltico’, debi na cu di 
e 25 plantanan cu ta produci 
esaki, 12 ta paralisa pa mo- 
tibo di daño. E ehecucion di 
e plan di mescla di asfalt cay- 
ente ta 10.04% y di esun friu 
ta 14.32%, el a precisa. 


El a reconoce tambe cu e 


plan di mesclanan di asfalt 
pa aeropuerto, autopista y 
careteranan ta presenta un 
ehecucion hopi abou di loke 
ta programa. Particularmente 
e caretera Moa-Baracia no a 
registra ningun avance, Ro- 
driguez Davila a bisa. 


Tocante e reparacionnan di e 
careteranan y e eliminacion 
di e buraconan el a afirma 
cu solamente nan a ehecuta 


e 22.3% di loke nan planifica 
y a pone 14.2% di e mescla 
di asfalt cayente; na mesun 
momento cu e reparacionnan 
chikito y capitalnan di brug- 
nan tambe ta mustra atraso 
significativo. 


E minister a expresa cu pa 
loke ta e reparacionnan di e 
desnivel di tereno pa facilita 
agricultura e plan di aña 2024 
ta di 1511.70 km, cu sola- 


mente 538.10 km acumula, 
y e ehecucion ta apenas na 
35%. 


E ineficiencia estatal den e 
gestion y mantencion di e 
careteranan a contribui na 
un aumento di accidente pa 
motibo di e mal estado di e 
careteranan, e propio autori- 
dadnan Cubano a reconoce. 


E mal estado di e camindanan 
ta un factor determinante den 
varios accident di transito, 
poniendo den riesgo e bida 
di e conductor- y peatonnan. 
Aña pasa varios motociclista 
a muri despues di cay den 
buraconan na La Habana y 
apenas algun siman atras un 
truck a bolter despues di cay 
den un webo di e caretera, pa 
solamente menciona algun 
ehempel. 


E falta di recurso y e falta di 
organisacion den ehecucion 
di e plannan di mantencion ta 
refleha un gestion deficiente 
di parti di e gobierno. 


ONU ta adverti deficit di 23 miyon di dollar den e sistema educativo di Haiti 


(DiarioLibre) – No tin 
stoel, falta borchi y baño. 
E scolnan di e capital y 
otro luganan na Haiti 
ta cayendo den otro na 
medida cu e violencia di 
gangnan ta empeora e po- 
bresa y altera e servicio- 
nan basico di gobierno, 
mientras cu e sistema di 
educacion estatal ta en- 
frenta un deficit di 23 mi- 
yon di dollar. 


“E pais mester di ayudo,” 
Yasmine Sherif, director gen- 
eral di e fondo La Educacion 
No Puede Esperar, di ONU, 
pa educacion den casonan di 
crisis y emergencia, a bisa. 


Diabierna, Sherif a anuncia 
un financiamento di 2.5 mi- 
yon di dollar cu ta spera cu 
lo yuda casi 75 mil mucha 
a traves di transferencianan 
di cash, programanan di ali- 
mentacion escolar y otro ini- 
ciativanan. 


Sherif tabata na Haiti como 
parti di un biahe di tres dia 
durante cual el a bishita scol- 
nan y el a reuni cu maestro, 
director, 
funcionarionan 
estatal y miembronan di e 
sociedad civil. El a suplica e 


Union Europeo y paisnan 
manera Francia y Merca pa 
yuda cera e deficit educativo, 
na mesun momento cu el a 
señala e impacto cu e violen- 
cia tin den educacion. 


“Mi preocupacion principal 
ta e seguridad,” el a bisa. 


E gangnan a mata of herida 


mas di 2.500 persona du- 
rante e prome tres luna di e 
aña, y e violencia a perturba 
e bida den e capital, Port-au- 
Prince, y na otro lugarnan. 


Por lo menos 919 scol ta 
permanece cera na Port-au- 
Prince y na e region central 
di Artibonite debi na e vio- 
lencia di e gangnan. E cier- 


enan aki a afecta mas di 150 
mil studiante, segun UNI- 
CEF. 


“E educacion ta parti di e so- 
lucion,” Sherif a bisa. “Esey 
lo por pone fin na e pobresa 
extremo y lo por crea stabi- 
lidad politico y un forsa lab- 
oral confiabel.” 


E violencia di e gruponan 
arma tambe a laga alrededor 
di 580 mil persona sin hogar 
na henter Haiti, y hopi di 
nan mester a yega na shel- 
ternan improvisa of a tuma 
e control di scolnan, loke a 
provoca nan ciere. 


E scolnan cu ta sigui funcio- 
na ta haya nan mes obliga di 
acepta studiantenan di otro 
institucionnan cu a cera. 


E scol Jean Marie Vincent 
den e centro di Port-au- 
Prince, por ehempel, a acep- 
ta alumnonan di por lo me- 
nos un decena di scol. 


“Nos ta enfrentando prob- 
lemanan enorme,” su direc- 
tor, Charles Luckerno a bisa. 
“Nos no ta e unico,” 


El a bisa cu ora cu e lesnan 
caba, e personanan a sin 
hogar debi na e violencia di 
gruponan arma ta yega scol y 
nan ta drumi den e patio. 


“Esaki tambe ta crea prob- 
lemanan di higiena hopi 
grave,” Luckerno a bisa, ken, 
sinembargo, ta permiti nan 
keda. “Nos ta humano. Nos 
no por core nan.” 


CELEBRIDAD 
A12 


Dialuna 29 Juli 2024 
A anuncia na Comic-Con cu ‘Dexter’ lo bolbe cu Michael C. Hall 


(AP) – E universo di “Dex- 
ter” lo expande, cu tur 
hende su asesino den serie 
faborito lantando for di 
morto. 


Comic-Con cu a tuma lug ana 
San Diego, e ekipo di “Dex- 
ter” lidera pa Clyde Philips, a 
anunca na e audiencia cu nan 
lo mira mas di e personahe 
den “Dexter: Resurrection,” 
un serie nobo pa Showtime. 
E lo sigui unda “Dexter: New 
Blood” a caba, cu e morto di e 


personahe principal, lagando 
hopi fanatico pensando cu 
cualkier proximo temporada 
lo ta imposibel. 


Michael C. Hall, ken a cum- 
insa interpreta e personahe 
den 2006, lo bolbe tuma e 
rol. El a sorprende e audi- 
encia pa medio di present 
ana e panel, impactando e 
fanaticonan prome cu nan a 
tende di e noticia. Philips no 
a revela hopi detaye, pero di 
algun manera “Resurrection” 


lo revive e personahe. 
E anuncio a bini durante e 
promocion di “Dexter: Orig- 
inal Sin”, un precuela cu ta 
explora e personahe como un 
homber mas hoben, inter- 
preta pa Patrick Gibson. 


“E fin di siman aki tabatin 
hopi sorpresa,” Gibson a bisa 
den un entrevista cu The As- 
sociated Press. “Nan a crea e 
personahenan den e prome 
temporada di un manera asi- 
na compleho 


Celine Dion ta haci su regreso musical na Paris cu serenata na Eiffel 
Tower 


(AP) – Celine Dion a haci 
su regresio triunfante dia- 
bierna cu un presentacion 
hopi publico; Clausuran- 
do e ceremonia di apertu- 
ra di e Olimpiada na Paris 
desde Eiffel Tower. 


Casi dos aña despues di 
revela su diagnosis di Stiff 
Person Syndrome, Dion a 
canta Edith Piaf su “Hymne 
à l’amour” (“Hymn to Love”) 
como e parti final di e specta- 
culo di 4 ora. Su presentacion 
a ser promociona pa varios si- 
man sinembargo e represent- 
antenan di Dion y organisa- 
dornan no kier a confirma su 
presencia. 


Riba un pagina dedica na 


Dion su contribucion na e 
ceremonia di apertura, me- 
dia a referi na un “celebridad 
mundial, un final grandioso.” 


Dion tin desde aña 2020 
ausente di escenario, ora cu 
e pandemia di coronavirus 


a obliga pospone su tour na 
aña 2022. E tour aki even- 
tualmente a keda suspendi a 
causa di su diagnosis. 


E desorden neurologico aki 
poco comun ta causa dolor 
den su musculonan y ta pone 


esaki duro, cual ta afecta Dion 
su habilidad di cana y canta. 
Den juni, na e premier di su 
documentario “I Am: Celine 
Dion,” el a conta The Asso- 


ciated Press cu su regreso a 
rekeri terapia, “tanto fisico, 
mental y emocional como 
vocal.” 


Organisadornan di Olimpiada na Paris ta bisa cu nan no tabata kier falta 
respet cu tableau di ‘The Last Supper’ 


(AP) – Organisadornan di 
e Olimpiada di Paris a pidi 
despensa na cualkier per- 
sona cu a sinti ofendi pa 
e tableau cu a replica Da 
Vinci su ‘The Last Supper’ 
durante e ceremonia di 
apertura glamuroso pero 
tambe a defende e con- 
cepto tras di esaki. 


Da Vinci su arte ta mustra e 
momento unda Jesucristo a 
declara cu un di e apostelnan 


lo traicon’e. E escena du- 
rante diabierna su ceremo- 
nia tabatin e DJ y productor 
Barbara Butch, un icono di 
LBGTQ+, rondona pa drag 
queen y bailarinnan. 


Consevativonan 
religioso 
for di rond mundo a critica 
fuertemente e segment aki, 
cu conferencia di obispo di 
misa catolico Frances de- 
clarando cu ta haci bofon di 
Cristianidad, sentimento cu 


ta comparti cu e vocero di 
Ministerio di Exterior Ruso 
Maria Zakharova. Anglican 
Communion na Egipto a ex- 
presa tambe “lamento pro- 
fundo” diadomingo, bisando 
cu e ceremonia por causa cu 
IOC por perde su identidad 
y mensahe humanitario uni- 
co.” 


E ceremonia su director artis- 
tico Thomas Jolly a distancia 
sue scena di cualkier paralelo 
cu “Last Supper” despues di 
e ceremonia, bisando cu esaki 
tabatin e meta di celebra di- 
versidad y duna tributo na e 
gastronomia Frances. Paris 
su vocero di 2024 Anne Des- 
camps a ser puntra tocante e 
criticanan durante conferen- 
cia cu International Olympic 
Committee diadomingo. 


“Claramente nunca tabatin 
e intencion di falta respet 
na cualkier grupo religioso. 
Al contrario, mi ta kere cu 
Thomas Jolly, tabata kier 


realmente celebra e toler- 
ancia di comunidad,” Des- 
camps a bisa. “Mirando e re- 
sultado di e encuestanan cu 
nos a comparti, nos ta kere 
cu e ambicion aki a ser logra. 
Si cualkier persona a sinti su 
mes ofendi, claramente, nos 
ta pidi un disculpa.” 


Jolly a splica su intencion na 


The Associatted Press despu- 
es di e ceremonia. 


“Mi deseo ta di ta subversivo, 
no haci bofon ni shock hen- 
de,” el a comenta. “Mas cu 
tur cos, mi tabata kier man- 
da un mensahe di amor, un 
mensahe di inclusion y no di 
division.” 

Bou di awasero torencial 
Delegacion Olimpico di Aruba a kick start nan recorido na Weganan 
Olimpico na Paris 


Diabierna ultimo e cande- 
la Olimpico a duna inicio 
na e Weganan Olimpico 
Paris 2024 oficialmente cu 
e zonido di bel di Notre- 
Dame pa prome biaha 
desde 2019 na momento cu 
esaki a cende na candela a 
duna inicio diabierna ulti- 
mo na Weganan Olimpico 
Paris 2024. Aruba mas cu 
claro manera ta custum- 
ber den e ultimo añanan 
di ceremonia di Apertura 
ta pone hopi atencion na e 
trahe cu lo usa durante e 
ceremonia. 


Cu un diseño di Andrew 
Curiel y ehecuta pa Stay Lay 
Sastreria bou coordinacion 
di Juan Camilo Vasquez di 
TOTTO a luci un diseño cu 
e colornan di nos bandera re- 
saltando y e publico rond di e 


riu di ‘Seine’, como tambe e 
mas cu 1.5 biyon persona cu 
ta mira e transmision via dife- 
rente medio di comunicacion 
por a mira nos delegacion. 


Aruba tabata situa den e 
di tres boto y e delegacion 
encabesa pa e abandera- 
donan Chloë Farro y Mikel 
Schreuders a sa di waya nos 
bandera durante e recorido di 
6km den e boto prome cu a 


baha na Trocadero dilanti di 
Eiffel Toren caminda e famia 
Olimpico, diferente NOC’s 
y prensa tabata situa. 


Aruba su participacion den e 
Weganan Olimpico a inicia di 
biaha diasabra caminda Philip 
Elhage a representa nos isla 
den e deporte di tiro, discip- 
lina di 10m air pistol. 


Philip Elhage no a logra su clasificacion pa final 


Despues cu diabierna a 
duna inicio na e Weganan 
Olimpico Paris 2024. Awe 
di biaha Aruba ta inicia cu 
su participacion den e We- 
ganan y e prome atleta pa 
mira accion ta Philip El- 


hage den e deporte di tiro, 
10m air pistol. Presente pa 
apoy’e tabata su pareha y 
yiu como tambe e Presi- 
dente di COA, Wanda 
Broeksema, 2do secretario 
general di COA, Maarten 


Willems, Hefe di Mis- 
ion, Kamilah Dammers y 
miembro di direccion di 
deporte, Monica Fajardo. 


E deporte di tiro a tuma lugar 
na Chateauroux, Francia, un 
ciudad cu ta situa na 3 ora 
leu di Paris. Pa 10:30 mainta 
ora di Francia e competencia 
a cuminsa y e no tabatin un 
bon start. E prome ronda di 
10 tiro Philip no ta logra su 
mihor puntuacion cu a haci 
dificil su siguiente 50 tiro. 
Den e deporte di tiro, e atleta 
tin 60 tiro pa completa den 1 
ora y 15 minuut cual ta pone 
un presion na momento cu 
cay atras. 


Den e siguiente ronda nan 
por a mira un Philip mucho 
mas trankil y logrando un 


total di 7x10 punto. En total 
Philip ta finalisa su compe- 
tencia cu 554 punto y keda 
na di 33 lugar. E mihor 8 nan 
ta esnan cu ta clasifica pa e 
ronda final cu a tuma lugar 
diadomingo mainta. 


Comite Olimpico Arubano 


ta contento y ta agradecido na 
Philip pa su disciplina, dedi- 
cacion y digno representante 
di nos isla y e curashi dem- 
ostra durante e ciclo olimpico 
aki cu a finalisa cu participa- 
cion na Weganan Olimpico 
Paris 2024. 

Olimpiada 2024 na Paris; Biles ta domina, Nadal ta avansa y Durant ta 
yuda Merca gana contra Serbia 


(AP) – Simone Biels a haci 
su regreso hopi anticipa 
na Olimpiada cu ta tu- 
mando luga na Paris y a 
debuta riba diadomingo, 
guiando su grupo cualifi- 
cador apesar di a tin keho 
di su enkel. Den otro are- 
anan, Rafael Nadal a gana 
su wega y ekipo di basket- 
ball Mericano a gana con- 
tra Serbia. 


Merca su number magico: 
100 
Merca su ekipo di basketball 
a mehora na 56-0 ora di anota 
mas di 100 punto. 


LeBron James y Kevin Du- 
rant ta un 18 combina for di 
22 den e Victoria di 110 pa 84 
contra Serbia den e wega di 
apertura Olimpico pa ambos 
ekipo. 


“Esey tabata e miho wega cu 
nos a yega di hunga,” James a 
bisa despues cu Mericanonan 
a mehora di 6-0, 1-0 den e 
torneo cu berdaderamente ta 
importante. “Kico cu ta cu ta 
necesario. E ta bay ta un per- 
sona diferente tur dia. Y nos 
tin e tipo di poder aki.” 


Nadal ta gana y lo enfren- 
ta Djokovic despues 
Rafael Nadal a cuminsa cu 
un victoria den su weganan 
solitario na e Olimpiada, ga- 
nando su wega contra Mar- 
ton Fucscovics den 3 set. 


Nadal, ken a surpasa Fuscsco- 
vics y a yega 3-2 den e tercer 
set prome cu mester a tape su 
dede, a caba cu su oponente 
ganando cu 6-1, 4-6 y 6-4. 


E victoria ta crea un siguiente 
wega grandioso entre rival 
Novak Djokovic den un di 


dos ronda na Roland Garros, 
unda Nadal a gana French 
Open 14 biaha, cual a kibra e 
record. 


Nadal tambe a gana e wega di 
apertura den weganan double 
diasabra anochi, hungando 
conhuntamente cu Carlos 
Alcaraz. 


Training na Seine cancela 
Diadomingo trempan, e or- 
ganisadornan a cancela un 
evento di triathlon prome 
cu e competencia na Seine 
a causa di preocupacionnan 
continuo tocante e calidad di 
e awa. 


Yobida pisa durante e cer- 
emonia di apertura a revivi 
e miedonan tocante Seine y 
si esaki lo ta suficientemente 
limpi pa e landadonan ora cu 
e competencia di triathlon 
cuminsa diamars. 


Biles ta lidera despues 
di preocupacion tocante 
herida 
Biles a yega un puntuacion 
general di 59,566 apesar di 
a keha di dolor/herida den 
su pia, unda e no por a cana 
bon. Biles aparentemente a 
traha riba su pia mientras e 
tabata haci ehercicio durante 
e di dos rotacion. El a tape su 
enkel y despues a bolbe subi 
escenario pa duna e tipo di 
show impactante pa cual e ta 
conoci caba. 


Su coleganan di ekipo Meri- 
cano Sunisa Lee a keda den di 
dos luga y gimnasta Merica- 
no Jordan Chiles a keda den 
tercer luga. 


Coach di Merca Cecile Landi 
a bisa cu e ta sumamente 
orguyoso di Biles pero no 


a atende specificamente e 
herida. “Mi no tin palabra pa 
expresa,” el a comenta. “Mi ta 
hopi orguyoso di dje y loke el 
a pasa aden ademas di loke el 
a demostra mundo cu e por 
haci.” 


E Mericano di 27 aña y e 
ekipo di Merca pa gymnastics 
Mericano a subi escenario na 
Bercy Arena, cual tabata yen 
di fanaticonan y hasta celeb- 
ridadnan. 


Entre e fanaticonan di perfil 
halto, e celebridadnan, tabata 
Tom Cruise y Jessice Chas- 
tain. Snoop Dogg tabatin 
asiento den prome fila mien- 
tras cu Greta Gerwig, Ariana 
Grande, Cynthia Erivo, John 
Legend cu Chrissy Teigen, 
Nick Jonas y anna Wintour 
tambe a atende Biles su com- 
petencia. 

Oficialnan di Paris tin confiansa cu calidad di awa lo mehora pa laga 
atletanan landa den Seine 
(AP) – Manera a informa, 
e training pa e porcion di 
landamento pa e triathlon 
Olimpico a keda cancela 
diadomingo a causa di 
preocupacionnan tocante 
e calidad di awa na Seine, 
sinembargo e oficialnan 
di Paris ta bisa cu nan tin 
confiansa cu e triatleta- 
nan lo por landa den e riu 
conoci durante e eventon- 
an oficial durante e siman 
binidero. 


E triathlon di hende homber 
ta den schedule pa tuma 
luga diamars, mientras cu e 
muhenan tin cu compete di- 
aluna. E triatletanan mester 
tin un chens pa familiarisa 
nan mes cu e curso diado- 
mingo, pero e organisador- 
nan a bisa cu nan mester a 
cancela e porcion di landa- 
mento despues cu autori- 
dadnan di World Triathlon, e 
ciudad y regional a reuni cu 
demas entidadnan cu ta tuma 
decision pa trata e testnan di 


calidad di awa. 


E calidad di awa na Seine ta 
cercamente relaciona cu e 
tempo. Despues di yobida 
pisa diabierna y awasero cu 
a continua diasabra, a tuma e 
decision di cancela e test. Cu 
practicamente ningun yobida 
den pronostico pa e dianan 


binidero, e oficialnan a bisa 
cu nan ta premira cu e atle- 
tanan lo ricibi e experiencia 
unico di compete den Seine. 


“Nos a mira cua ta e dinami- 
ca di Seine durante e ultimo 
simannan y esey ta loke ta 
duna nos e confiansa,” alcal- 
de diputado di Paris Antoine 


Guilloui a bisa na un confer- 
encia di prensa diadomingo. 


Despues di yobidanan similar 
den pasado, e calidad di awa 
a bolbe nivelnan safe dentro 
di 24 pa 48 ora. E organisa- 
dornan Olimpico a comparti 
e declaracionnan y confiansa 
di e oficialnan di Paris. 


“Te ainda nos tin tur confi- 
ansa cu e pronostico cu den 
e proximo 48 ora, e calidad di 
awa lo mehora,” vocero Anne 
Descamps a bisa. “Danki na 
tur e trabao cu nos stakehold- 
er publico a haci, nos a mira 
e calidad di awa di Seine me- 
hora significantemente.” 


Shanayah Howell a 
completa su prome 
entrenamento riba e pista 
di BMX algun dia prome cu 
competencia 


Despues di yega diasabra 
ultimo na Paris, Francia. 
Ayera hunto cu coach 
Pedro Estaba, Shanayah 
Howell a presenta na e 
BMX Track na Saint- 
Quentin-en-Yvelines 
p’asina cera conoci cu 
e pista y despues keda 
en espera na momento 
cu e pista a wordo habri 


p’asina por inicia cu su 
entrenamento anochi na 
Paris. 


Den e siguiente dia nan e en- 
trenamento ta continua y su 
competencia mes lo cuminsa 
dia prome (1) di augustus pa 
8or di anochi orario di Fran- 
cia. 


Hungado di volleyball Hulandes cu a ser condena di violacion a perde 
su prome wega Olimpico 


(AP)—Steven van de Vel- 
de, e hungado Hulandes 
di beach volleyball cu a 
sirbi sentencia den prizon 
pa violacion di un mucha 
muhe di 12 aña, a ricibi un 
mixto di boo y aplauso ora 
el a ser introduci prome 
cu perde su wega di aper- 
tura ayera na e Weganan 
Olimpico na Paris. 


Van der Velde no a papia cu 
reporteronan despues di e 
perdida contra Italia. “E no 
ta aki pasobra e kier descansa 
su mente y djis enfoca riba 
e wega,” segun compañero 


Matthew Immers, ken a bisa 
cu e no a nota e reaccion di e 
audiencia. 


Vocero pa e ekipo Hulandes 
John van Vliet a bisa cu e de- 
cision pa shelter van de Velde 
a ser haci pa e comite Olim- 
pico nacional y comparti cu e 
International Olympic Com- 
mittee. Ora a puntr’e si nan 
tabata protegiendo un viola- 
dor condena, el a bisa: “Nos 
ta protehando un violador di 
mucha condena pa haci su 
deporte lo mas miho posible 
y pa un torneo pa cual el a 
cualifica.” 


Van de Velde a ser condena 
na 2016 pa via di viola un 
mucha muhe di 12 aña na In- 
glatera. El a sirbi 13 luna den 
prizon na ambos Britania y 
Hulanda. 


E atleta di 29 aña a enfrenta 
un cantidad di boo ora el a 
aparece pa warmup, pero e 
canto di e audiencia tabata 
mas duro pa e introduccion 
formal prome cu wega. Im- 
mers—y tur e otro hunga- 
donan apareciendo riba santo 
te awo—a ricibi solamente 
aplauso. 


CIENCIA & TECNOLOGIA 
A16 


Dialuna 29 Juli 2024 
Tecnologia por yuda resolve crisis di falta di vivienda na Los Angeles? 
Haya shelter por ta un click leu algun dia 


(AP) – Biyones di dollar a 
ser inverti den esfuerso pa 
personana cu no tin cas y 
pa saca nan for di caya na 
California, 
sinembargo 
sistemanan di computer 
anticua yen di data eroneo 
no por prove informacion 
basico manera unda tin un 
cama di shelter habri, falta 
di eficiencia por causa con- 
secuencianan pisa. 


E problema ta specialmente 
agudo na Los Angeles, unda 
mas di 45,000 persona, hopi 
cu ta sufri di problema mental 
serio, adiccion na substancia of 
ambos, ta biba den gruponan 
cu a plama den practicamente 
cada barrio y unda cantidad di 
RV bieu ta cubri henter parti 
di un barrio. 
Te hasta den e estado cas di 
Silicon Valley, tecnologia no 
a mantene su mes na mesun 
nivel cu e crisis andando pa 
hopi tempo caba. Den tempo 
unda cualkier persona por 
reserva un camber di hotel of 
huur un vehiculo cu algun ac- 
cion riba celular, no ta existi 
un sistema cu ta provee un 
lista comprensivo di unda tin 
shelter cu cama disponibel na 
Los Angeles, cas di 1 den cada 
5 persona sin cas na Merca. 


Mark Goldin, hefe di tecnolo- 
gia na Better Angels United, 
un fundacion, a describe Los 
Angeles su tecnologia como 
“sistgemanan cu no ta papia 
cu otro y tin falta di data ber- 
dadero, nungun persona riba 
e mesun pagina sa kico ta real 
y kico no ta real.” 


E sistemanan no por contesta 
“exactamente cuanto persona 
tin riba caya na cualkier mo- 
mento. Unda nan ta?” el a bisa. 


E mehoracion aki por nifica pa 
e personanan cu ta riba caya si 
nan lo drumi pafo un dia mas 
of no, un diferencia cu por 
menasa nan bida. 


“Nan no ta dunando e ser- 
vicio na e personanan na un 
momento unda e personanan 
aki tin mester di dje of ta men- 
talmente cla pa acepta esaki,” 
Adam Miller, negociante di 
tecnologa y CEO di Better 
Angles a bisa. 
E problemanan tabata cla na 
sitionan sushi manera Silver 
Lake, unda Sara Reyes di SE- 
LAH Neighborhood Home- 
less Coalition a lidera bolun- 
tarionan cu a duna awa, meja 
y cuminda na e personanan 
aki, incluyendo un cu apar- 
entemente tabata inconsciente. 


El a duna tambe postcard cu a 
adres di un misa cercano unda 
e coalicion ta duna cuminda 
cayente y servicionan. 


Pa fin di e bishita, Reyes a cum- 
insa skirbi nota riba su telefon, 
cual despues lo ser hinca den 
un spreadsheet di e coalicion 
y eventualmente copia pa ser 
hinca den un base di dato fed- 
eral. “Cualkier momento cu bo 
move di un media pa otro, bo 
por perde data. Nos sa cu no 
semper nos tin e informacion 
completo,” Reyes a bisa. “E 
victimanan ta e personanan 
na ken e sistema mester brinda 
servicio.” 


E tecnologia a bira pio mien- 
tras cu e población sin cas a 
aumenta. Algun ta puntra con 
bo por combati e problema sin 
data confiabel pa sa con grandi 
e bista ta? Un recuento anual 


di e personanan cu ta biba 
riba caya a mira un disminu- 
cion chikito den e población, 
sinembargo algun experto ta 
cuestiona con berdadero e data 
ta y e gruponan aki por ser mira 
practicamente tur caminda. 
Alcalde di Los Angeles Karen 
Bass a señala e partinan unda 
e tecnologia no ta apto entre e 
obstaculonan cu e ta enfrenta 
den programanan pa e perso- 
nanan aki y a describi e ciudad 
su esfuerso como poco poco pa 
atende e crisis, y a yama esaki 
“construi un avion mientras bo 
ta bulando e tambe.” 


El a bisa anteriormente e aña 
aki cu 3 pa 5 persona sin cas ta 
fayece tur dia riba cayanan di 
Los Angeles. 


Apple a yega na su prome contract di sindicato cu empleadonan di tienda na Maryland 


(AP)—Apple a yega na 
un contract colectivo cu e 
prome tienda di compania 
sindicalisa den e pais. 


The International Association 
of Machinists and Aerospace 
Workers’ Coalition of Orga- 
nized Retail Employees, cual 
ta representa e empleadonan 
na un tienda na Maryland, a 
anuncia diabierna anochi cu el 
a yega na un acuerdo di tres aña 
cu e compania cu lo aumenta 
salario pa un averahe di 10 por- 
ciento y ofrece otro beneficio 
na empleadonan. 


E acuerdo mester ser aproba pa 


aproximadamente 85 empleado 
na e tienda, cual ta localisa den 
e bario di Towson, Baltimore. 
Un voto ta plania pa dia 6 di 


augustus. 


“Por medio di yega na un acu- 
erdo tentativo cu Apple, nos ta 


dunando nos miembronan un 
bos den nan futuro y un prome 
stap fuerte pa mas beneficio,” 
segun e comite di negociacion 
di e sindicato a bisa den un 
declaracion. “Hunto nos por 
construi riba e exito aki den 
cada tienda.” 
E acuerdo a bin despues cu tra- 
hadonan na e tienda a autorisa 
un welga na mei, bisando cu 
negociacionnan cu manage- 
ment pa mas cu un aña no a 
duna “resultadonan satisfac- 
torio.” 


E tienda na Maryland ta un di e 
unico dos tienda di Apple sin- 
dicalisa den e pais. Emplead- 


onan eynan a vota en fabor di 
e sindicato na juni 2022, algun 
luna prome cu empleadonan 
na un otro tienda di Apple den 
Oklahoma City, a sindicalisa 
cu e Communications Workers 
of America. E segundo tienda 
no a sigura un contract cu e 
compania. 


Sindicatonan a haya victori- 
anan electoral durante e ul- 
timo añanan, incluyendo na 
un warehouse di Amazon na 
New York, un tienda di Chipo- 
tle na Michigan y centenares di 
tienda di Starbucks den e pais. 
Pero hopi di nan no a sigura 
contract ainda. 

Accidente pa falta di preferencia na 
crusada Awakatistraat cu Avenida Milio 
Croes 


Diahuebs merdia a drenta 
informe di un accidente 
na crusada Awakatistraat 
cu Avenida Milio Croes, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Chevrolet Tracker 
bieniendo den Awakatistraat 
no a duna preferencia na e 


Hyundai Tucson biniendo 
riba e caminda di preferencia 
y nan a dal den otro. Afortu- 
nadamente ningun hende a 
resulta herida. 


Chauffeur no a regula su velocidad ni a 
mantene distancia y a bay dal tras di e 
auto su dilanti 
Diahuebs atardi a drenta 
informe di un accidente 
na Macuarima, mesora 
a dirigi un patruya na e 
sitio. 


Na yegada di e patruya a 
bin compronde cu aki ta 
trata di un accidente unda 
cu e chauffeur di un pick- 
up no a regula su velocidad 
ni a mantene distancia a bay 
dal tras di e Nissan Cube. 
Afortunadamente 
ningun 
hende a resulta herida. 


Chauffeur no a regula su 
velocidad ni a mantene 
distancia y dal tras di auto 
na Bushiri 


Diahuebs mainta a drenta 
informe di un accidente na 
Bushiri, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un accidente unda un chauf- 


feur no a regula su velocidad 
ni a mantene distancia a bay 
dal tras di e auto su dilanti. Pa 
colmo niun di 2 chauffeur tin 
rijbewijs. Afortunadamente 
ningun hende a resulta her- 
ida. 


Chauffeur saliendo for di rotonde a dal un 
Tucson y mand’e dal auto staciona 


Diahuebs mainta a drenta 
informe di un accidente 
dilanti di Superfood, me- 
sora a dirigi patruya na e 
sitio. 
Na yegada di e patruya a bin 


compronde cu e chauffeur di 
un Hyundai Getz coriendo cu 
velocidad halto saliendo for di 
e rotonde a bay banda robes 
di caminda dal un Hyundai 
Tucson kibra su wiel di patras 


y a mand’e halto bay dal un 
Kia Cerato staciona. Aunke 
no tabata tin hende herida e 
rapid responder di ambulans 
a presenta y a controla esnan 
envolvi. 


Polis a bay un accidente cu 
auto di “rijles” envolvi 


Diahuebs mainta a drenta 
informe di un accidente 
na e rotonde banda di 
F.C.C.A., mesora a dirigi 
un patruya na e sitio. 


Na yegada di e patruya a bin 


compronde cu un otro auto a 
bay dal riba un auto di “rijles” 
cual tabata ser conduci pa un 
alumno hayando su les di 
practica. Afortunadamente e 
daño tabata minimo y ningun 
hende a resulta herida. 

Accidente riba E.J. “Watty” Vos blvd 


Diabierna anochi a dren- 
ta informe di un acciden- 
te riba E.J. “Watty” Vos 
blvd. Mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un accidente unda un chauf- 
feur no a regula su velocidad 
ni a mantene distancia a bay 
dal tras di e auto su dilanti. 
Na prome instante a informa 
cu tin hende herida pero a 
cancela esaki despues. 


Accidente semi frontal cu 
2 chauffeur herida debi na 
yobida 


Diabierna mainta a drenta 
informe di un accidente 
semi frontal na Pos Abao, 
mesora a dirigi tanto polis 
como ambulans na e sitio. 
E ambulans cu tabata 
staciona na Sasaki a yega 
prome na e sitio. 


Na su yegada debi na e yobida 
a haya ambos chauffeur 
herida den un di autonan y 


a atende ambos chauffeur y 
a hiba nan pa hospital. Na 
yegada di e patruya a bin 
compronde cu aki ta trata 
di un accidente semi frontal 
unda debi na e yobida e 
chauffeur di e Chevrolet 
Aveo a bay banda robes y a dal 
semi frontal riba e van di Kini 
Kini tours y ambos chauffeur 
a resulta herida. 


Durante un control den e area hotelero a 
haya un Colombiano ilegal coriendo auto 


Diabierna mey anochi po- 
lis a ricibi informe di cu 
tin un auto coriendo den 
forma iresponsabel den 
e area hotelero na Palm 
Beach, 
mesora 
unabes 
polis a topa e auto a para 
esaki y control’e. 


A bin resulta cu e chauffeur 
ta un Colombiano cu no tin 
papelnan na ordo pues polis a 
deten’e y a hib’e Warda Nos 
Costa pa revisa su permiso. 


Ladronnan a destrui vitrina di barbershop 


Diabierna madruga du- 
rante patruya polisnan 
atento a nota vitrina di un 
barbershop destrui ta tra- 
ta aki di Alex Barbershop 
den Caya G.F. “Betico” 
Croes. 


Polis a controla y a nota cu 
aki ta trata unicamente di un 
destruccion polis a warda pa 
mainta habri y tuma e keho 
ora e doño presenta. 


Motociclista a presenta na Centro Medico y 
mester a bay cu urgencia pa hospital 


Diabierna 
madruga 
a 
drenta informe di cu un 
motociclista herida a pre- 
senta na Centro Medico 
na Imsan cu hopi dolor, 


mesora nan a atend’e y a 
ripara cu su lesion ta mas 
serio cu locual a mustra. 


Dokter eynan a bisa cu e 


mester bay cu urgencia pa 
hospital. Ambulans a pre- 
senta y a hib’e cu urgencia pa 
hospital pa atencion medico. 

Homber a yama bisa muhe cu e ta bay 
mat’e y tabata den vecindario 


Diasabra madruga a dren- 
ta informe di un dama cu 
a yama polis pasobra un 
homber a yam’e pa bis’e 
cu e ta bay mat’e, y e muhe 
a bisa polis cu e homber ta 
cerca den Sombre, meso- 
ra a dirigi patruyanan na 
e sitio. 


Na yegada di e patruya a 
e muhe a conta polis cu e 
homber a yam’e menas’e 
cu morto y cu e homber ta 
cerca. Polis a controla den e 
area pero no a encontra cu e 
homber. Polis a avisa e muhe 
pa si acaso e mira e homber 
pa yama nan mesora y cu nan 
lo keda den e area. 


Ladron a horta mas di 700 
florin cash f’ey un cas na 
San Barbola Complex 


Diasabra mainta a drenta 
informe di un caso di la- 
dronicia for di un cas na 
San 
barbola 
Complex, 
mesora a dirigi un patruya 
na e sitio. 


Na yegada di e patruya a bin 
compronde cu di un manera 
of otro ladron a pasa man pa 
mas di 700 florin cash. Polis a 
tuma e keho y a pasa e inves- 
tigacion pa recherche. 


Mainta tempran mucha muhe di 5 aña su so 
a sali f’ey cas den yapon 


Diasabra mainta tempran 
a drenta informe di cu tin 
un mucha muhe di 5 aña 
su so riba caya na Mon- 
taña, mesora a dirigi un 
patruya na e sitio. 


Na yegada di e patruya a bin 
encontra cu e mucha aki. 
Polis a bay cu e mucha na e 
adres unda a logra saca afo 
cu e mayor a sali hiba e casa 
trabao y mucha tabata drumi. 
Despues el sali for di e cas 
bay riba caya. Na cas tabata 
tin e ruman homber, polis a 
papia cune y a keda di pasa 
bek pa papia cu e mayornan. 


Na Aruba tin awor 3 
stranhero ilegal cu ta adicto 
ambulante riba caya 


Ultimamente 
a 
bira 
conoci cu tin 3 stranhero 
ilegalmente na Aruba cu 
no tin caminda pa keda 
y ta adicto ambulante, 
nan no tin famia aki na 
Aruba y a cuminsa bira 
un molester cu nan ta pidi 
placa hasta na turistanan 
den Oranjestad. 


Nan ta drumi unda cu ta 


y ta molestia. Polis a haya 
cantidad di asistencia pa bay 
atende cu nan. Polis a hiba 
nan Warda Nos Costa pero 
aparentemente no tin placa 
pa paga pasashi pa nan regresa 
nan pais bek. E situacion aki 
no por keda asina y mester 
saca nan lo mas pronto posibel 
for di Aruba. Sea gobierno of 
Consulado mester tuma un 
decision. 


Polis a para 
un auto cu 
tabata core 
malo y e 
chauffeur a 
haya un boet 


Diabierna anochi a drenta 
informe di cu tin un auto 
coriendo malo riba e ca- 
minda principal di Oran- 
jestad pa San Nicolas, me- 
sora a dirigi patruyanan 
pa para esaki. 


Ta te na altura di Marinier- 
skazerne a logra para e auto 
aki. Polis a duna e chauffeur 
un boet. 

Resultado Sorteo 

Cadena Alexander Lottery ta presenta resultado di weganan di suerte 

Proximo Jackpot 

Sorteo # 


Sorteo # 


x afl 8,00 
x Match 4 


Mega Ball 


Proximo Jackpot 


425.000,- 


x match 4 


Sorteo # 


3199 


Sorteo # 4339 


Sorteo # 1213 


x afl. 500,00 


x afl.15,00 
x afl 50.00 


Sagitario 


X3 


699 


x Jackpot 


Sorteo # 4339 
Sorteo # 


Sorteo # 2395 


3884 


3172 


Sorteo # 4339 


x Jackpot 


x Match 4 
x afl. 12,00 


X2 


www.lottoaruba.com 


Resultado : Sorteo 27 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8324 
130.000,- 


x Jackpot 
x Match 4+ 


Proximo Jackpot 


1766 


Afl. 600.000,- 




15 
Letter 
D 


0 
0 


11 


251 


0 
20 


138 


0 
0 
0 
0 
0 



8 



07-16-22-23-25 


02-03-10-28-29 


4065 


www.lottoaruba.com 


Resultado : Sorteo 27 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4802 
140.000,- 


x Jackpot 
x Match 4+ 


Proximo Jackpot 


FP 


669 


x Jackpot 


Sorteo # 8305 
Sorteo # 2513 


Sorteo # 2054 


0954 


8957 


Sorteo # 7349 


x Jackpot 


x Match 4 
x afl. 12,00 


X2 


5882 


Sorteo # 6108 


Sorteo # 1038 


x afl. 500,00 


x afl.15,00 
x afl 50.00 


Aries 


Mega Ball 


Proximo Jackpot 


425.000,- 


x match 4 


Sorteo # 


Sorteo # 


x afl 8,00 


x Match 4 
1284 


X2 


Proximo Jackpot 


72.000,- 


Sorteo # 6545 


Afl. 600.000,- 




Letter 


0 
0 
0 


0 


0 
00 


111 


0 
0 
0 
0 
0 



8 



3615 


X2 


Proximo Jackpot 


76.000,- 


Sorteo # 6546 


Sorteo # 


x afl 8,00 


x Match 4 


Mega Ball 


Proximo Jackpot 


425.000,- 


x match 4 


Sorteo # 


8950 


Sorteo # 4340 


Sorteo # 1214 


x afl. 500,00 


x afl.15,00 
x afl 50.00 


Scorpio 


X2 


092 


x Jackpot 


Sorteo # 4340 
Sorteo # 


Sorteo # 2396 


4148 


5226 


Sorteo # 4340 


x Jackpot 


x Match 4 
x afl. 12,00 


X2 


www.lottoaruba.com 


Resultado : Sorteo 28 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7175 
140.000,- 


x Jackpot 
x Match 4+ 


Proximo Jackpot 


06-18-27-28-29 


9192 


Afl. 600.000,- 


diario 
Korsou 
super4 
flamingo 


3522 
3419 
8236 
2415 
6685 
5093 
super5 
0374 
5205 
1020 
- 
5957 


diario 
Korsou 
super4 
flamingo 


2250 
1033 
8544 
8940 
2219 
7206 
super5 
5600 
5423 
4109 
69724 
8470 


diadomingo 


Departamento di Cultura: 
Nos hobennan a sobresali cu nan talento 
y creatividad durante e final competencia 
hubenil Gang di Arte Aruba 2024 


Recientemente cu un sala 
di Cas di Cultura yen por 
a aprecia e final di e Gang 
di Arte, Dream, Dare, Do 
2024. Nos hobennan cu 
yen di energia y disciplina 


a demostra nan talento 
den Baile, Teatro, Musica, 
Arte Visual, Audio Visual y 
Arte di Palabra despues di 
a participa na varios tayer 
riba diferente disciplina e 


ultimo siman. E publico a 
gosa y apoya cada presen- 
tacion di e hobennan cu a 
briya cu nan talento riba 
escenario. 


E grupo ganado di Gang di 
Arte 2024 a bay pa Superstars, 
cual ta forma pa Erick Jesus, 
Nuirick Werleman, Shanté 
Mardenborough, Millyanne 
Wilson y Dy-Shanely Cour- 
tar. Na di dos luga Unity 
Dance Crew forma pa Clif- 
ton Wong, Jeannique Flan- 
ders, Aanya Asran, Katelyn 
Lejuez y Joleimar Morillo. 
Na di tres luga Dynamic 
Dancers forma pa Neissa 
Civil, Qishayra Muller, Ke- 
nya van Dinter, Valentina 
Merveille y Jason Wester. 


E ganadonan lo participa y 
sigui demostra nan talento 
durante aña den actividadnan 
local y den exterior. E grupo 
ganador Superstars lo repre- 


senta Aruba den e competen- 
cia di Gang di Arte di Reino 
cu lo tuma luga na Hulanda 
proximamente. 


Un Pabien y danki na un y 
tur, tur hoben participante 
y instructornan cu a forma 
parti den Gang di Arte y tur 
esnan cu a duna un presenta- 
cion riba e tema di e aña aki 
cual tabata “Union”. 


Departamento di Cultura 
por wak atras riba un Gang di 
Arte, Dream Dare Do 2024 
exitoso na unda nos hoben- 
nan a sobresali demostrando 
nan talento y creatividad y 
esaki sigur ta sigui habri e 
caminda pa nan sigui educa, 
desaroya y amplia nan talen- 
to den e disciplina di Baile, 
Teatro, Musica, Arte Visual, 
Audio Visual y Arte di Pal- 
abra. 


SERVICIO/gEnERal a21 


Dialuna 29 Juli 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
San Nicolas 
Tel. 584 5712 


TA BUSCA 


abeso Roofing 
& Contractors 
ta busca 
“Dakdekkers” 
Por yama na 
Tel.593 9536 


_________________________________218148 


TA BUSCA 
Spa Kundalini 
ta busca 
“Massage Therapist” 
Por yama na 
Tel.745 7983 


_________________________________218201 


TA BUSCA 
Kairo’s Cars Oil’s Services 
ta busca 
“Automonteur y 
Schoonmaakster” 
Por yama na 
Tel.567 3653 


_________________________________218202 


Gizmo a perde na Las Vegas den 2015; 9 
aña despues el a ser haya bibo 


AP) – Judith Monarrez 
a zak riba vloer na yora- 
mento ora cu e noticia a 
yega su email: Gizmo, su 
cacho cu tin mas di 9 aña 
perdi, a ser haya bibo. 


Monarrez tabatin 28 aña y 
tabata biba cu su mayornan 
den 2015 ora cu Gizmo, di 
apenas 2 aña, a haya manera 
di pasa door di e porta di nan 
cas na Las Vegas. 


E decada cu a bini despues a 
trece hopi cambio. Monar- 
rez, ken awo tin 37 aña, a 
muda y ta biba den su propio 
cas, tin su master’s den In- 
gles y a cuminsa duna les den 
educacion halto. Sinembargo 
durante e ananan, Monarrez 
a bisa cu nunca el a stop di 
purba haya Gizmo. 


Awo, e tabata drentando su 
auto pa stuur na otro barrio 
pa topa Gizmo na un hospital 
di bestia. Monarrez a ser bisa 
cu un muhe a haya e cacho, 
cu awo tin 11 aña y a hib’e 


Pronostico di tempo 


Tempo: 
Awe tardi y awe nochi: 
parcialmente nubla y 
generalmente seco 


Den marduga y mañan: 
temporalmente hopi nubla 
cu un awasero breve 


Temperatura maximo 33 
grado celsius 
Temperatura minimo 28 
grado celsius 
Indice di calor (heat index) den y rond di oranan di 
merdia: 34 pa 38 grado celsius 
UV index: 12 


Bahada di solo : 7:07 pm 
Subida di solo : 6:25 am 


Biento: 
Modera te basta fuerte for di generalmente direccion 
oost; 
Forsa 4 te 5 (20 te 39 km/ora, 11 te 21 nudo). 
Durante di dia fuerte te duro den rafaga; 
Forsa 6 te 7 (40 te 61 km/ora, 22 te 33 nudo) 


Situacion general di tempo pa proximo 24 ora: 
Actualmente no tin disturbio di importancia cu por 
afecta clima local. E nivelnan abou di humedad den 
region local lo stroba e desaroyo di mayoria di nubia 
cu por produci awasero. Esaki lo mantene clima 
generalmente seco. Concentracion varia di e stof di 
Sahara den region lo stroba visibilidad y trece aire di 
calidad poco abou. Personanan cu tin sensibilidadnan 
respiratorio mester tene cuenta cu esaki. 


Condicionnan maritimo/ estado di lama: 
Na partinan protegi di costa: keto, rond di 1 pia. 
Na partinan zuid: trankil te modera rond di 2 pia. 
Na partinan oost te noordwest di costa: Generalmente 
modera cu olanan alrededor di 3 pa 5 pia 


veterinario, unda el a scan su 
microchip y esaki a manda e 
notificacion na Monarrez. 


Dentro di oranan despues di 
a ricibi e email aki, Gizmo 
tabata back den man di su 
mama. Monarrez a yama es- 
aki “un milager.” 


“Mi ta asina contento cu mi 
a registra su microchip.” Su 
reunion a bini na mesun 
tempo unda e ordenansa di 
Las Vegas ta stipula cu tur 
doño mester microchip su 
mascota cuminsando for di 
dia 1 di augustus. 


obituario 
a22 


Dialuna 29 Juli 2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Khloë Alexan- 
dra Heronimo 
Cariñosa- 
mente yama: 
“Koko” 
*12-12-2007 - 
†19-07-2024 


Na nomber di su: 
Mama: 
Kimberly Maduro 
Tata: 
Joselito Heronimo 
Padrasto: 
Elton Maduro 


Rumannan: 
Kyandra Maduro, Kimy-lienne Maduro, Joseanny Heronimo 


Stiefzus: Zaynah Maduro, 


Wela y Welo: 
Ivelisse Sanchez y Jose R. Kock 
Wela stima: Mama (Fea) Dirksz 
Welo: †Jossy y Lourdes 
Wela di cariño Trudy Hasel 


Bisawela y Bisawelo: 
Catharina (Jeja) Tromp-Sanchez y Carlos (Jejo) Sanchez. 
†Catrien Dirksz 


Tanta y omonan: 
Stephanie Kock y Dalbert Pujols 
Rose-Ann Kock y Aigel Brete 
Jiandra Kock 
Reynaldo Sanchez y Eric Arends 
Alexander Solarte Tovar 
Sharline Buckley 
Jeanine Rodriquez 
Marina Heronimo 
Josmar Heronimo y famia 
José Heronimo y famia 
Jermaine Heronimo 
Jaymir Heronimo 
Tanchi mama, Jaja y Dess 


Tanta grandi: Pechi y Mai, Chichi y famia 
Omo grandi: Ruben y Sora, Ricky y Gina Croes 


Mihor amiga: Jeande, Shardy 


Prima y Primo: Kayla Solarte Tovar y Shayna Pujols, Aiden 
Brete y Alliyen Brete, Ivan Amaya y Alexandra, Maelyh Her- 
onimo, Marajah Heronimo, Shandrik Wanga 


Famia: Kock, Heronimo, Maduro, Dirksz, Tromp, Briesen, 
Briezen, Ruiz, Semeler, Sanchez, Solarte Tovar, Brito, Buck- 
ly, Henriquez, Brete, Martinez, Pujols, Loopstok, Croes, 
Maduro, Growell, Ras, Starke, Eckmeyer, Krozendijk, Lo- 
pez, Gonzalez, Geerman, Kelly, Villanueva, Vrolijk, Solog- 
nier, Wolff 


Disculpa nos si den nos tristesa nos por a lubida algun famia, 
amigo of conocir. 


Ta invita pa e acto di entiero cu lo tuma lugar diamars 30 di 
juli 2024 na misa Inmaculada Concepcion di 2:00 pa 4:00 pm, 
despues nos lo hiba “Koko” pa Santana de Vries na Sta Cruz. 


Ta pidi pa bin bisti na colornan alegre y depues di entiero no 
ta ricibi Bishita na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Swindo Miguel Martha 
Ex Trahador di DOW 
*17-06-1937 - †23-07-2024 


Na nomber di su: 
Yiunan: 
Eugene Martha 
Charissa Martha 
Erwin y Piedad Martha 
Robert y Cobita Martha 


Mama di su yiunan: †Lydia Maduro 


Nieto(a)nan: Ryan, Urwin, Gilbert, 
Kimberley, Christopher, Chryslene, 
Edrian, Aidan, Latisha, Lydienn 


Tur bisanieto y bisanietanan na Aruba 
y Hulanda 


Rumannan: 
†Akilo Martha 


Prima y primonan stima na Corsow, 
comper y comernan 


Bon amigo: 
Freddy (Fefe) 


Famia y conocirnan: Martha, Lucas, 
Albertus, Damon, Martina, Sambo, 
Kelly, Pieters, Maduro, Orman, Quan- 
dus, Hamen, Dijkhof, Andrea, Jansen, 
Brown, Lacle 


Trahadornan 
y 
habitantenan 
di 
H.O.P.E. & Happy Daycare 


Acto di entiero lo tuma lugar diamars 
30 di juli 2024 na Aurora Funeral 
Home di 09:00 pa 11:00 di mainta, 
despues lo sali pa Santana central na 
Sabana Basora. 


Disculpa nos si den nos momentonan 
di tristeza nos por a lubida di menciona 
algun famia. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristesa nos ta anuncia fayecimento di nos ser 
stima: 
Sra. 
Emerita R. 
L . Croes 
*03-03-1960 
- †26-07- 
2024 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta hasi” 
Salmo 33 


Ta anuncia fayecimento di: 


Palmira de 
Cuba 
Vda. di Carol 
F. Moore 
*06-05-1939 - 
†20-07-2024 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncio fayecimento di nos 
ser stima: 


Sue-Laine Mary- 
Anne Luciënne 
Tromp- 
Henriquez 
cariñosamente 
yama “Sully” 
*09-05-1996 - 
†20-07-2024 


Acto di entiero lo 
wordo anuncia 
despues 


INTERNACIONAL A23 

Italia y China ta firma plan di accion mientras lider Italiano Meloni ta 
purba mehora relacion 


(AP)—Italia y China a fir- 
ma un plan di accion di tres 
aña ayera pa implementa 
acuerdonan di pasado y 
experimenta cu formanan 
nobo di cooperacion, segun 
e prome minister Italiano 
Giorgia Meloni a bisa du- 
rante un bishita oficial pa 
e capital Chines. 


Meloni ta purbando di mehora 
relacion cu China como cu 
miedo pa un guera comercial 
cu Union Europeo ta entrelasa 
cu continuo interes pa atrae in- 
version Chines den fabricacion 
di auto y otro sectornan. 
“Sigur nos tin hopi trabao pa 
haci y ami ta convenci cu e 
trabao aki por ta beneficioso 
durante un fase complica riba 
nivel global, y tambe impor- 
tante riba nivelnan multilat- 
eral,” el a bisa den un declara- 
cion na comienso di e reunion 
cu prome minister Chines Li 
Qiang. 


Su bishita di cinco dia ta bin 
algun luna despues cu Italia a 
sali for di e China’s Belt and 
Road Initiative, un politica sig- 
natura di lider Chines Xi Jin- 
ping pa construi infrastructura 
di transportacion y poder rond 


mundo pa stimula comercio 
global mientras tanto tambe 
profundisando e relacion di 
China cu otro nacionnan. 
Asina mes, Italia ta keda dis- 
puesto pa persigui un relacion 
economico fuerte cu China. 
Stellantis, un fabricante di 
auto cu ta inclui e Fiat di Ita- 
lia, a anuncia na mei cu el a 
forma un ventura conhunto 
cu Leapmotor, un compania 
Chines nobo di vehiculonan 
electrico (EV), pa cuminsa 
bende nan den Europa. 
Li, adresando lidernan empre- 
sario Chines y Italiano despues 
di e reunion cu Meloni, a bisa 
cu e empuhe di China pa me- 
hora su economia lo aumenta 
demanda pa productonan di 
calidad halto, expandiendo 
oportunidadnan pa coopera- 
cion entre companianan di 
nan dos pais. 


El a priminti pa habri e mer- 
cado Chines mas, sigurando 
cu companianan stranhero 
haya e mesun tratamento cu 
esnan Chines y crea un ambi- 
ente empresario transparente 
y predicible, respondiendo na 
kehonan tendi frecuente for di 
negoshinan operando den e se- 
gundo economia mas grandi 


na mundo. 
“Na mesun momento, nos 
ta spera cu e banda Italiano 
lo traha cu China pa provee 
un ambiente empresario mas 
husto y no discriminatorio pa 
companianan Chines con- 
duciendo negoshi na Italia,” 
el a bisa. 
Meloni a conta e lidernan 
empresario cu e dos banda 
a firma un memorandum di 
colaboracion industrial cu ta 
inclui vehiculonan electrico 


y energia renobable, cual el 
a describi como “sectornan 
unda China ta operando riba 
e frontera tecnologico pa algun 
tempo...y ta compartiendo e 
fronteranan nobo di conoce- 
mento cu partnernan.” 


Vehiculonan electrico tambe a 
bira un simbolo di tension cre- 
ciente entre comercio Chines 
y di UE, cu UE imponiendo 
tarifanan provisional di te cu 
37.6 porciento riba vehiculo- 


nan electrico fabrica na Chi- 
na na comienso di juli. E dos 
banda ta teniendo discusion- 
nan pa purba resolve e asunto 
pa un deadline comienso di 
november. 


Mientras tanto, China a lansa 
un investigacion anti-dumping 
den exportacionnan di porco 
Europeo, algun dia despues cu 
UE a anuncia cu e lo impone e 
tarifanan riba EV Chines. 
Meloni, ken a yega Beijing di- 
asabra ultimo, ta haciendo su 
prome biahe pa China como 
prome minister. El a tene re- 
unionnan cu Li den pasado, 
reuniendo na New Delhi 
september aña pasa durante e 
cumbre di G-20, cual ta trece 
lidernan di 20 nacion hunto. 


Ta parce cu e decision di Ita- 
lia pa participa den e Belt and 
Road Initiative na 2019 tabata 
un rebeldia politico pa China, 
dunando e caminda pa drenta 
Europeo occidental y un sosten 
simbolico den loke tabata un 
guera comercial cu Merca. Pero 
Italia ta bisa cu e beneficionan 
economico priminti no a mate- 
rialisa, y su miembresia a crea 
tension cu otro gobiernonan 
Europeo y Merca. . 


Putin ta priminti “medidanan identico” den respuesta pa misilnan 
Mericano na Alemania 


(AP)—Rusia por desplega 
armanan nobo como respu- 
esta riba e stacionamento 
plania di misilnan hiper- 
sonico y di distancia largo 
Mericano na Alemania, se- 
gun presidente Ruso Vladi- 
mir Putin a bisa ayera. 


Papiando na e parada marina 
na St. Petersburg, Putin a pri- 
minti “medidanan identico” 
despues cu Merca a anuncia 
na comienso di luna cu e lo 
cuminsa desplega e armanan na 
026, pa afirma su compromiso 
na NATO y defensa Europeo 
despues di e invasion di Rusia 
riba Ucrania na februari 2022. 
“Si Merca implementa plannan 
asina, nos lo considera nos mes 


liber for di e moratorio unilat- 
eral imponi riba e desaroyo di 
armanan di distancia interme- 
dio y cortico, incluyendo au- 
menta e capacidad di forsanan 
costero den nos armada,” Putin 
a bisa. El a agrega cu e desaroyo 
di Moscu di sistemanan adecua 
ta “den su ultimo etapa.” 
Ambos Washington y Moscu a 
señala den e ultimo simannan 
nan preparacion pa desplega 
armanan cu a ser prohibi pa 
varios decada bao di e tratado 
Mericano-Sovietico. Merca a 
sali for di e acuerdo na 2019, 
acusando Moscu di conduci- 
endo testnan misil cu a viola 
esaki. 
E acusacionnan, cual Rusia a 
nenga, a bin mientras tension a 


aumenta entre Moscu y e West 
na durante e deribacion di un 
avion comercial cargando 298 
hende riba Ucrania. Ultimam- 
ente a condena dos Ruso y un 
Ucraniano pro-Rusia pa nan 
rol den e atake. 
Washington y Berlin a bisa den 
un declaracion conhunto e luna 
aki cu e armanan Mericano cu 
lo ser staciona na Alemania lo 
ultimamente inclui misilnan 
SM-6, misilnan Tomahawk 
y “armanan hipersonico”, in- 
cluyendo esnan cu por yega na 
distancianan mas largo com- 
para cu esnan cu actualmente 
a ser desplega den Europa. 
Mayoria di e sistemanan misil 
di Rusia ta capaz di cargando 
sea warheads convencional of 
nuclear. E voce-minister di 
Asunto den Exterior, Sergei 
Ryabkov, a bisa siman pasa 
cu Kremlin no a descarta des- 
pliegue di misilnan nuclear 
como respuesta riba e movida 
di Merca. 
Ryabkov a agrega cu pa defende 
Kaliningrad, e exclave militar 
situa entre miembronan di 
NATO Polonia y Lituania, 
tabata un preocupacion par- 
ticular. 


Pa varios aña Putin a pinta e 
despliegue Mericano di infra- 
structuranan misil den Europa 
como un movida agresivo dis- 
eña pa stroba e capacidadnan 
di Moscu. E noticia tocante 
e stacionamento plania di 
armanan nobo na Alemania 


a bin durante un cumbre di 
NATO na Washington na co- 
mienso di luna. Na e mesun 
evento, aliadonan a anuncia 
cu un base nobo na Polonia 
ta cla pa drenta operacion y lo 
ta capaz di intercepta misilnan 
balistico. 

Francia ta renoba promesa pa defende libertad di nabegacion mientras 
e ta demostra fighter jet na Filipinas 


(AP)—Francia a renoba 
un compromiso pa yuda 
defende libertad di na- 
begacion y sobrevuelo den 
e Pacifico Asiatico ayera y 
a bisa cu su fighter jetnan 
supersonico—un par di cual 
a aterisa pa prome biaha na 
Filipinas—y poder militar 
avansando lo permiti’e re- 
sponde rapidamente na cu- 
alkier crisis humanitario of 
di seguridad den e region. 


Francia tambe ta trahando pa 
conclui rapidamente un pacto 
di defensa cu lo lag’e desplega 
un cantidad mas grandi di for- 
sanan pa participa den eherci- 
cionan conhunto na Filipinas, 
segun embahador Frances pa 
Manila, Marie Fontanel, a bisa. 


Francia a move pa engrandece 
su participacion defensivo den 
e region Indo-Pacifico, in- 
cluyendo cu Filipinas y otro 
nacion den Asia Sureste. Esey 
ta conecta cu e esfuerso di e 
administracion di presidente 
Filipino Ferdinand Marcos 
Jr. pa aumenta e defensa teri- 
torial di e pais por medio di 
laga un presencia mas grandi 
di e ehercito Mericano den 
Filipinas bao di un acuerdo di 
defensa na 2014 y por medio 
di construi aliansanan di segu- 
ridad cu nacionnan Asiatico y 
Occidental mientras e ta aten- 
diendo cu e accionnan cada bes 
mas agresivo di China den e 
South China Sea. 


Un mision anual di forsa aereo 
Francia yama Pegase, cual ta 
demostra su poder di combate 
y ta biaha pa paisnan amistoso 
pa asina fortalece relacionnan 
defensivo, a yega durante 
weekend pasa na e base aereo 
Clark, un parti di loke tabata e 
base di e U.S. Air Force, norte 
di Manila, cu dos fighter jet 
Rafale construi na Francia y un 
carga di forsa aereo y aeronave 
di transportacion. 


E forsa aereo Frances a bula cu 


un grupo chikito di reportero- 
nan, incluyendo esnan di AP, 
abordo un Airbus A400M nave 
riba awanan Filipino ayera pa 
demostra su capacidad crucial 
pa aborda recargamento aereo. 
Pero turbulencia a causa pa e 
ehercito Frances bandona e 
maniobra pa motibonan di 
seguridad. 


E staff di forsa aereo Filipino 
tambe lo haya e chens pa bula 
abordo di e jetnan Rafale y fa- 
miliarisa nan mes cu e aero- 


nave. E fighter jetnan tabata 
un bon agregacion, segun Brig. 
Gen. Guillaume Thomas di e 
forsa aereo Frances. 


“Nan ta laga nos bay hopi leu 
y hopi lihe y pa por reacciona 
hopi lihe...den caso di un crisis 
humanitario of hasta un crisis 
di seguridad,” Thomas a bisa. 
“Nos por desplega forsanan for 
di Francia pa ta den e area aki 
den e Pacifico den un tempo 
cortico.” 


E mision di forsa aereo Frances 
“no ta diseña pa target un pais 
specifico of cualkier situacion 
specifico” y no tin e meta pa 
escala tension regional, Fon- 
tanel a bisa. 


Francia y Filipinas a cuminsa 
cu discusionnan preliminar to- 
cante un acuerdo cu lo provee 
un framework legal y permiti 
tropanan for di cada pais pa 
tene ehercicionan den e teri- 
torio di e otro. Francia a haya 
tarea pa completa un version 
preliminario di e acuerdo pa 
september cu lo ta e fundeshi 
di mas discusion den futuro, 
Fontanel a bisa. 


Na banda di Francia, Filipinas 
ta teniendo reunionnan separa 
cu Canada y New Zealand pa 
acuerdonan asina. El a firma 
un pacto similar cu Hapon na 
comienso di luna aki. China 
a critica e acto aki y tambe e 
ehercicionan militar cu Merca 
na Filipinas, bisando cu Fili- 
pinas ta “aliando” cu otro pais 
pafo di Asia, y a adverti cu e 
ehercicionan militar lo instiga 
un confrontacion y stroba sta- 
bilidad regional. 


Oficialnan militar di Filipinas 
a descarta e critica di China, 
bisando cu e ehercicio- y 
aliansanan ta diseña pa aumen- 
ta e defensa teritorial di Manila 
y no ta dirigi na cualkier pais 
en particular. 


Reformista ta tuma over como presidente di Iran despues cu 
lider supremo ta ofrece sosten 


(AP)—E lider supremo 
di Iran a ofrece sosten 
formalmente na Masoud 
Pezeshkian como presi- 
dente ayera, permitiendo 
e politico reformista pa 
tuma encargo di e pais 
debilita 
pa 
sancionnan 
economico debi na su pro- 
grama nuclear. 


Durante un ceremonia di 
promocion, 
Ayatollah 
Ali 
Khamenei a urgi Pezeshkian 
pa priorisa bisiñanan, na- 
cionnan Africano y Asiatico, 
como tambe paisnan cu a 
“apoya y yuda” Iran den po- 
liticonan di relacion exterior 
di Tehran. 


Khamenei a critica e Organi- 
sacion di Nacionnan Uni 
(ONU) pa “comporta malo 
cu nos” por medio di adopta 
sancionnan, un embargo di 
azeta y pa bati alarma na su- 
puesto violacionnan di dere- 
cho humano. 


Tambe el a condena Israel pa 
su accionnan na Gaza den e 
mortonan di mucha chiki- 
tonan, hende muhe y hende 
hospitalisa “cu no a tira ni un 
bala” contra forsanan Israeli. 
Tambe el a denuncia e Con- 
greso Mericano pa permiti 
prome minister Israeli Ben- 
jamin Netanyahu pa presenta 
adres na e cuerpo legislativo. 


Papiando na e mesun cer- 
emonia, Pezeshkian a duna 
homenahe na Gen. Qassem 
Soleimani, e arkitecto di ac- 
tividadnan militar den e re- 
gion, ken a ser asesina den 


un atake di drone di Merca 
na 2020. El a reitera su prome 
pa persigui un politica “con- 
structivo y eficiente”, mehora 
e regla di ley, ofrece oportun- 
idad igual pa ciudadanonan, 
apoya famianan y proteha e 
medio ambiente. 


Den su prome acto den ofic- 
ina, Pezeshkian a apunta Mo- 
hammad Reza Aref como su 
prome vice-presidente. Aref, 
ken ta considera un reform- 
ista modera, a tene e posicion 
entre 2001-2005 bao ex-pres- 
idente Mohammad Khatami. 


Pezeshkian ta tumando over 
for di predecesor Ebrahim 
Raisi di ken su morto na mei 
den un accidente di helicop- 
ter a resulta den un eleccion 
adelanta. E lo ser hura pa ofi- 
cina mañan y lo tin dos siman 
pa forma su mesun gabinete 
pa un voto di confiansa den 


parlamento. 


E presidente Irani nobo a 
priminti den su campaña 
electoral cu e no lo trece 
cambionan radical na e teoc- 
racia Shiite di Iran, aceptando 
Khamenei como e arbitro fi- 
nal den tur asunto di estado. 
Pezeshkian por dobla e po- 
litica di asunto den exterior 
di Iran pa sea confrontacion 
of colaboracion cu e West y ta 
enfrenta un reto di figuranan 
cu ainda tin control den go- 
bierno. 


